open-index/open-wikipedia-markdown huggingface dataset:
കാലിക ഊർജ്ജ കാര്യക്ഷമതാ അനുപാതം

എയർ കണ്ടീഷണറുകളുടെ കാര്യക്ഷമത പ്രസ്ഥാവിക്കുന്നതിനുള്ള ഒരു മാർഗ്ഗമാണ് **കാലിക ഊർജ്ജ കാര്യക്ഷമതാ അനുപാതം** അഥവാ **സീസണൽ എനർജ്ജി എഫ്ഫിഷ്യൻസി റേഷ്യോ**(ഇംഗ്ലീഷ്: **Seasonal energy efficiency ratio**,സംക്ഷിപ്തരൂപം:SEER).

ഒരു എയർകണ്ടീഷനറിന്റെ ശീതീകരണ കാലയളവിലെ ശീതികരണ ഉത്പാദനത്തിനെ, അതേ കലയളവിൽ തന്നെ ശീതീകരണത്തിനുപയോഗപ്പെടുത്തിയ ഊർജ്ജം കൊണ്ട് ഹരിച്ചാൽ കിട്ടുന്നതാണ് ആ എയർ കണ്ടീഷണറിന്റെ കാലിക ഊർജ്ജ കാര്യക്ഷമതാ അനുപാതം. SEER  നിരക്ക് കൂടുതലാണെങ്കിൽ എയർ കണ്ടീഷണറിന്റെ കാര്യക്ഷമതയും കൂടുതലായിരിക്കും.

വർഗ്ഗം:എയർ കണ്ടീഷണർ
മഞ്ഞക്കാലി പച്ചപ്രാവ്

മഹാരാഷ്ട്രയുടെ സംസ്ഥാന പക്ഷിയാണ് **മഞ്ഞക്കാലി പച്ചപ്രാവ്**. വന പ്രദേശങ്ങളിൽ സാധാരണ കണ്ടു വരുന്ന ഇവയ്ക്ക് കാഴ്ചയിൽ പ്രാവിനോട് സാദൃശ്യമുണ്ട്. പച്ച കലർന്ന മഞ്ഞയും തവിട്ടു നിറവുമാണ് ഇവയുടെ ചിറകുകൾക്ക്. നല്ല കട്ടിയുള്ള ചുണ്ടും പ്രത്യേകതരം കാലുകളുമുണ്ട്. കാലിന്റെ ഭാഗത്ത് വെളുപ്പും കറുപ്പും കലർന്ന നിറമാണ്. ആലിൻപഴമാണ് ഇവയുടെ ഭക്ഷണം. കേരളത്തിലുമെത്താറുണ്ട്.

## അവലംബം


വർഗ്ഗം:പക്ഷികൾ
രാജേന്ദ്രകുമാർ പാച്ചൗരി

കാലാവസ്ഥാ വ്യതിയാനത്തെക്കുറിച്ച ആഗോളതലത്തിൽലഭ്യമായ ഏറ്റവും പുതിയതും പ്രസക്തവുമായ വിവരങ്ങൾ വിലയിരുത്തി റിപ്പോർട്ടുകൾ തയ്യാറാക്കുന്ന ഇന്റർഗവൺമെന്റൽ പാനൽ ഓൺ ക്ലൈമറ്റ് ചേഞ്ചിന്റെ (ഐ.പി.സി.സി.) മുൻ അധ്യക്ഷനാണ് ഭാരതീയനായ **ഡോ. രാജേന്ദ്രകുമാർ പാച്ചൗരി** (ജനനം: 20 ആഗസ്റ്റ് 1940). 106 രാജ്യങ്ങളാണ് ഈ സംഘടനയിലുള്ളത്. ഇദ്ദേഹം അധ്യക്ഷനായിരിക്കെയാണ് 2007ൽ ഐ.പി.സി.സിയ്ക്ക് സമാധാനത്തിനുള്ള നൊബേൽ സമ്മാനം ലഭിച്ചത്.

## ജീവിതരേഖ
1940 ആഗസ്റ്റ്  20 - ൻ  നൈനിറ്റാളിൽ ജനിച്ച പാച്ചൗരി ലക്നോയിലുമ ബീഹാറിലെ റെയിൽവേ ഇൻസ്റ്റിറ്റ്യൂട്ടിലുമായി മെക്കാനിക്കൽ എഞ്ചിനീയറിംഗ് വിദ്യാഭ്യാസം പൂർത്തിയാക്കി. 1958 ലെ റെയിൽവെ സ്പെഷ്യൽ ക്ലാസ് അപ്രന്റീസ് ബാച്ചിൽപ്പെട്ടയാളാണ്. റെയിൽവെ ജീവനക്കാരനായ പാച്ചൗരി പിന്നീട് അമേരിക്കയിലെ നോർത്ത് കരോലിന സർവകലാശാലയിൽ എം.എസിനു ചേർന്നു. 1974 ൽ അവിടുന്നു തന്നെ പി.എച്ച്.ഡിയും പൂർത്തിയാക്കി. പരിസ്ഥിതി സംരക്ഷണ രംഗത്തെ  വിലപ്പെട്ട സംഭാവനകൾക്കായി 2001- ൽ അദ്ദേഹത്തിന് പത്മഭൂഷൻ ബഹുമതി ലഭിച്ചു.

## 2007 ലെ നോബൽ പുരസ്കാരം
2007 ലെ സമാധാനത്തിനുള്ള നോബൽ പുരസ്കാരം പാച്ചൗരി അധ്യക്ഷനായ ഐ.പി.സി.സി. , അമേരിക്കൻ വൈസ് പ്രസിഡന്റായിരുന്ന അൽ ഗോറുമായി പങ്ക് വെച്ചിരുന്നു. 

## ലൈംഗികപീഡന ആരോപണം
സഹപ്രവർത്തക പച്ചൗരിക്കെതിരെ ലൈംഗികപീഡന ആരോപണം ഉന്നയിച്ചതിനെത്തുടർന്ന് 2015 ഫെബ്രുവരിയിൽ ഐ.പി.സി.സി അധ്യക്ഷസ്ഥാനത്തു നിന്നും  രാജി വെച്ചു.
## വിമർശനങ്ങൾ
*പാച്ചൗരിയുടെ ഒ.എൻ.ജി.സി ബോർഡിലെ അംഗത്വത്തിനെതിരെയും അദ്ദേഹം ഡയറക്ടർ ജനറലായ എനർജി റിസോഴ്സസ് ഇൻസ്റ്റിറ്റ്യൂട്ടിന് ഗവേഷണ ഗ്രാന്റ് അനുവദിച്ചെതിനെതിരെയും സാമ്പത്തിക ക്രമക്കേടുകളടക്കമുള്ള ആരോപണങ്ങൾ ഉയർന്നിരുന്നു.
*ഹിമാലയത്തിലെ മഞ്ഞുപാളികൾ ഉരുകുന്നതിനെക്കുറിച്ച് ഐ.പി.സി.സി.യുടെ നാലാമത് റിപ്പോർട്ടിൽ പിഴവു പറ്റിയതിനെത്തുടർന്ന് പല കോണുകളിൽനിന്നും പച്ചൗരിയുടെ രാജി ആവശ്യമുയർന്നിരുന്നു.

## അവലംബം

## പുറം കണ്ണികൾ
* 
* 
* Dr R K Pachauri's — Blog 
* ''Dr. R.K. Pachauri''  — biography at climatescience.gov
* ''Dr. R.K. Pachauri''  — biography at iloveindia.com
* U.N. Climate-Change Panel Chairman to Stay, October 15, 2010
*Nobel Prize acceptance speech Video, audio, and print transcript from *[[Democracy Now!]]*.
* Dr. Pachauri discusses the climate change negotiation process with Climate Change TV
* Lord Browne interviews Dr Pachauri about climate change , Winter 2007
* ''UN scientist backs '350' target for  reduction'' — AFP article (2009-8-25)
*World Questions Congress' Commitment to Climate Change, Chair of World Climate Change Panel Says U.S. Lobbyists May Stall Obama Agenda 
* ''Tackling Climate Change''  The Politic interviews Rajendra Pachauri about the Copenhagen Conference of 2009—December 2009
*''One on One — Rajendra Pachauri'' — interview with Pachauri on Al Jazeera English (video, retrieved 2010-1-30)
* ''Rajendra Pachauri'' interviewed by Sophie Elmhirst of New Statesman.

വർഗ്ഗം:പരിസ്ഥിതിപ്രവർത്തകർ
വർഗ്ഗം:1940-ൽ ജനിച്ചവർ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
ഇന്റർഗവൺമെന്റൽ പാനൽ ഓൺ ക്ലൈമറ്റ് ചേഞ്ച്

1988-ൽ വേൾഡ് മീറ്റിയെറോളജിക്കൽ ഓർഗനൈസേഷനും യുണൈറ്റഡ് നേഷൻസ് എൻവയൺമെന്റ് പ്രോഗ്രാമും ചേർന്ന് രൂപവത്കരിച്ച സമിതിയാണ് **ഇന്റർഗവൺമെന്റൽ പാനൽ ഓൺ ക്ലൈമറ്റ് ചേഞ്ച്** (ഐ.പി.സി.സി.). കാലാവസ്ഥാ വ്യതിയാനത്തെക്കുറിച്ച് വ്യക്തമായ വിവരവും പാരിസ്ഥിതിക, സാമൂഹിക, സാമ്പത്തിക മേഖലകളിൽ അതുണ്ടാക്കാനിടയുള്ള പ്രത്യാഘാതങ്ങളും ലോകത്തെ അറിയിക്കുകയാണ് വിവിധ രാജ്യങ്ങളിൽ നിന്നുള്ള കാലാവസ്ഥാ ശാസ്ത്രജ്ഞർ അംഗങ്ങളായ സമിതിയുടെ ചുമതല. കാലാവസ്ഥാ വ്യതിയാനത്തെക്കുറിച്ച ആഗോളതലത്തിൽലഭ്യമായ ഏറ്റവും പുതിയതും പ്രസക്തവുമായ വിവരങ്ങൾ വിലയിരുത്തി റിപ്പോർട്ടുകൾ തയ്യാറാക്കുകയാണ് ഐ.പി.സി.സി. ചെയ്യുന്നത്. ഇതുവരെ നാല് വിലയിരുത്തൽ റിപ്പോർട്ടുകൾ സമിതി പ്രസിദ്ധീകരിച്ചിട്ടുണ്ട്. ഈ റിപ്പോർട്ടുകളാണ് കാലാവസ്ഥാ വ്യതിയാന കാര്യത്തിൽ നടപടികളെടുക്കാൻ യു.എന്നും വിവിധ ആഗോള സംഘടനകളും ആധാരമാക്കുന്നത്..നിലവിൽ 195 രാജ്യങ്ങൽക്കു ഐ.പി.സി.സി യിൽ അംഗത്വമുണ്ട്. ലോകമെമ്പാടുമുള്ള അനേകം ശാസ്ത്രജ്ഞൻ ഐ.പി.സി .സി ക്കു വേണ്ടി പ്രവർത്തിക്കുന്നു.

2007-ൽ ഐ.പി.സി.സി.ക്ക് സമാധാനത്തിനുള്ള നൊബേൽ സമ്മാനം ലഭിച്ചിരുന്നു. രാജേന്ദ്രകുമാർ പാച്ചൗരിയാണ് നിലവിലെ ചെയർമാൻ.
## അവലംബം

## അധിക വായനയ്ക്ക്
*
*
* The World Bank climate change and water sector, 2009 Water and Climate Change: Understanding the Risks and Making Climate-Smart Investment Decisions Retrieved 10-24-2011.
## പുറം കണ്ണികൾ
* Intergovernmental Panel on Climate Change
** IPCC Organisation 
** 
** IPCC publications
** .
** IPCC AR4 WG1 Report Available for Purchase 
*** Summaries for Policymakers (SPMs) of the IPCC Fourth Assessment Report:
**** ,
**** 
**** 
**  — The collection of drafts, review-comments and other documents relating to the work of the Working Group I of the Assessment Report 4.
* A summary of the Fourth Assessment Report SPMs  by GreenFacts.
* The World Bank – Climate Change and concerns over water resources The World Bank's portal to climate change and water publications.
* [IPCC article](http://www.eoearth.org/article/Intergovernmental_Panel_on_Climate_Change_(IPCC)) at the Encyclopedia of Earth – General overview of the IPCC
* Climate Change – What Is the IPCC  by Jean-Marc Jancovici
* Climate Change Freeview Video Interview 2006 – Sherwood Rowland, Nobel Laureate (1995) for work on ozone depletion discusses climate change. Provided by the Vega Science Trust.
* Evolution of Climate Science in the IPCC Assessments: Understanding the 20th Century Climate Change . A video of a lecture given at Princeton University by Venkatachalam Ramaswamy, Acting Director and Senior Scientist, Geophysical Fluid Dynamics Laboratory (GFDL), Professor in Geosciences and Atmospheric and Oceanic Sciences, Princeton University.
* IPCC Data Distribution Centre  Climate data and guidance on its use.
* Nature 476,429–433(25 August 2011) Role of sulphuric acid, ammonia and galactic cosmic rays in atmospheric aerosol nucleation -Nature International Weekly Journal of Science Nature.com

വർഗ്ഗം:അന്താരാഷ്ട്ര സംഘടനകൾ
വർഗ്ഗം:ഐക്യരാഷ്ട്രസഭയുടെ പദ്ധതികൾ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
കരാകല്പക്സ്ഥാൻ

ഉസ്ബെക്കിസ്ഥാനിലെ ഒരു സ്വയംഭരണ റിപ്പബ്ലിക്കാണ് **Karakalpakstan** ( (Қарақалпақстан Республикасы);  ()). ഉസ്ബെക്കിസ്ഥാന്റെ വടക്കുപടിഞ്ഞാറൻ അറ്റം മുഴുവൻ ഈ സ്വയംഭരണപ്രദേശം വ്യാപിച്ചുകിടക്കുന്നു. നുകൂസ് (Karakalpak: *No'kis* (Нөкис)) ആണ് തലസ്ഥാനം. 160000 ചതുരശ്ര കിലോമീറ്ററാണ് ഈ പ്രദേശത്തിന്റെ വിസ്തീർണ്ണം. ഖ്വാരെസ്മ് എന്ന് പണ്ടുകാലത്ത് ഈ പ്രദേശം അറിയപ്പെട്ടിരുന്നു. പേർഷ്യൻ സാഹിത്യത്തിൽ "കാറ്റ്" (کات) എന്നാണ് ഈ പ്രദേശം അറിയപ്പെടുന്നത്.

## അവലംബം

## പുറത്തേയ്ക്കുള്ള കണ്ണികൾ

* Official website of the Council of Ministers of the Republic of Karakalpakstan 
* Karakalpakstan Tourism Site 
* Photos of Nukus city 
* Tours to Karakalpkstan
* http://karakalpak.homestead.com
* Karakalpak music
ട്രെന്റിനോ ആൾട്ടോ അഡിജേ

വടക്കൻ ഇറ്റലിയിലെ ഒരു സ്വയംഭരണ പ്രദേശമാണ് **ട്രെന്റിനോ ആൾട്ടോ അഡിജേ/സൂഡ്റ്റിറോൾ** (, ; ; ). 1970 കളെത്തുടർന്ന് മിക്ക ഭരണപരമായ ചുമതലകളും ഇവിടെയുള്ള രണ്ട് സ്വയംഭരണ പ്രവിശ്യകൾക്ക് (ട്രെൻറ്റിനോ സൗത്ത് ടൈറോൾ എന്നിവ) നൽകപ്പെട്ടിട്ടുണ്ട്.

8-ആം നൂറ്റാണ്ടുമുതൽ ഈ പ്രദേശം ഓസ്ട്രിയ ഹങ്കറിയുടെയും അതിന്റെ മുൻഗാമികളായ ഓസ്ട്രിയൻ സാമ്രാജ്യം ഹോളി റോമൻ സാമ്രാജ്യം എന്നിവയുടെയും ഭാഗമായിരുന്നുവെങ്കിലും 1919-ൽ ഇത് ഇറ്റലിയോട് ചേർക്കപ്പെട്ടു. ഓസ്ട്രിയയിലെ ടൈറോൾ എന്ന പ്രദേശത്തിനൊപ്പം ഇത് ടൈറോൾ-സൗത്ത് ടൈറോ‌ൾ-ട്രെന്റിനോ എന്ന യൂറോറീജിയണിന്റെ ഭാഗമാണ്.

ഇംഗ്ലീഷിൽ ഈ പ്രദേശം *ട്രെന്റിനോ-സൗത്ത് ടൈറോൾ* എന്നോ ഇറ്റാലിയൻ പേരായ *ട്രെന്റിനോ-ആൾട്ടോ അഡിജേ* എന്നും അറിയപ്പെടുന്നു.

## അവലംബം

## പുറത്തേയ്ക്കുള്ള കണ്ണികൾ

*Official site of Trentino-Alto Adige/Südtirol
റഫീഖ് കത്വാരി

ഐറിഷ് പൗരത്വമുള്ള ഇന്ത്യൻവംശജനായ കവിയാണ്  **റഫീഖ് കത്വാരി** . ശ്രീനഗറിലും ന്യൂയോർക്കിലും ഡബ്ലിനിലുമായി കഴിയുന്ന ഇദ്ദേഹം പാട്രിക് കവനോ കവിതാപുരസ്‌കാരം നേടിയിട്ടുണ്ട്. 
## ജീവിതരേഖ
1969-ൽ കശ്മീർ സർവകലാശാലയിൽനിന്ന് ബിരുദം നേടിയശേഷം ന്യൂയോർക്ക് സർവകലാശാലയിലും കൊളംബിയ സർവകലാശാലയിലുമായിരുന്നു കത്വാരിയുടെ വിദ്യാഭ്യാസം. യു.എസിലെ എതാൻ അലൻ എന്ന സ്ഥാപനത്തിലായിരുന്നു ജോലി. 30 വർഷമായി കവിതകളും ലേഖനങ്ങളും എഴുതുന്നുണ്ട്. 
## കൃതികൾ
*'ഇൻ അനദർ കൺട്രി' 
## പുരസ്കാരങ്ങൾ
*പാട്രിക് കവനോ കവിതാപുരസ്‌കാരം 
## അവലംബം


വർഗ്ഗം:ഇംഗ്ലീഷ് കവികൾ
ആഷ്മോർ കാർട്ടിയർ ദ്വീപുകൾ

മനുഷ്യവാസമില്ലാത്തതും ഭൂമദ്ധ്യരേഖാപ്രദേശത്തുള്ളതും അധികം ഉയരമില്ലാത്തതുമായ രണ്ട് ദ്വീപുകളുടെ സമൂഹത്തെയാണ് **ടെറിട്ടറി ഓഫ് ദി ആഷ്മോർ ആൻഡ് കാർട്ടിയർ ഐലന്റ്സ്** എന്നു വിളിക്കുന്നത്. ഇന്ത്യൻ മഹാസമുദ്രത്തിലുള്ള ഇത് ഓസ്ട്രേലിയയുടെ ഒരു ബാഹ്യപ്രവിശ്യയാണ്. ഓസ്ട്രേലിയയുടെ വടക്കുപടിഞ്ഞാറായി ഇന്തോനേഷ്യയുടെ റോട്ട് ദ്വീപിന് തെക്കായി കോണ്ടിനെറ്റൽ ഷെൽഫിനടുത്തായാണ് ഈ ദ്വീപിന്റെ സ്ഥാനം.

## അവലംബം

## സ്രോതസ്സുകൾ
* 

## പുറത്തേയ്ക്കുള്ള കണ്ണികൾ

* 
* Geoscience Australia—Ashmore and Cartier Islands 
* Department of the Environment and Heritage—Ashmore Reef National Nature Reserve
* Department of the Environment and Heritage—Cartier Island Marine Reserve 
* First on list of Australian islands
* "Ashmore Reef Belongs to Indonesia," posted on East Timor Action Network. http://www.etan.org/et2003/january/05-11/06ashmorn.htm
* "Ashmore Islands are member of ARABOSAI" http://www.arabosai.org/en/members.asp
ഓസ്ട്രേലിയൻ അന്റാർട്ടിക് ടെറിട്ടറി

ഓസ്ട്രേലിയ അന്റാർട്ടിക്കയുടെ ഒരു ഭാഗം തങ്ങളുടേതാണെന്ന് ഏകപക്ഷീ‌യമായി അവകാശപ്പെടുന്നുണ്ട്. **ഓസ്ട്രേലിയൻ അന്റാർട്ടിക് ടെറിട്ടറി** (**എ.എ.ടി.**) എന്നാണ് ഓസ്ട്രേലിയ ഈ ഭൂഭാഗത്തെ വിളിക്കുന്നത്. ബ്രിട്ടൻ ആദ്യകാലത്ത് ഉന്നയിച്ചിരുന്ന ഈ ഏകപക്ഷീയ അവകാശവാദം 1933-ൽ കോമൺവെൽത്ത് ഓഫ് ഓസ്ട്രേലിയയ്ക്ക് 1933-ൽ കൈമാറ്റം ചെയ്യപ്പെടുകയായിരുന്നു.  ബഹുഭൂരിപക്ഷം രാജ്യങ്ങളും ഓസ്ട്രേലിയയുടെ അവകാശവാദം അംഗീകരിക്കുകയോ പരിഗണിക്കുകയോ ചെയ്തിട്ടില്ല. അന്റാർട്ടിക്കയുടെ ഭാഗങ്ങൾക്കുമേൽ പല രാജ്യങ്ങളും അവകാശവാദമുന്നയിച്ചിട്ടുണ്ടെങ്കിലും ഓസ്ട്രേലിയൻ അവകാശവാദമാണ് ഏറ്റവും വലുത്. 1961-ൽ അന്റാർട്ടിക് ഉടമ്പടി നിലവിൽ വന്നു. ഇതിന്റെ നാലാം ആർട്ടിക്കിൾ ഇപ്രകാരം പറയുന്നു. "ഈ ഉടമ്പടി അന്റാർട്ടിക്കൻ ഭൂമിയുടെ മേലുള്ള അവകാശവാദങ്ങൾ അംഗീകരിക്കുകയോ എതിർക്കുകയോ നടപ്പിൽ വരുത്തുകയോ ചെയ്യുന്നില്ല. ഈ ഉടമ്പടി നിലവിലുള്ളിടത്തോളം പുതിയ അവകാശവാദങ്ങൾ ഉയർത്താൻ പാടില്ലാത്തതാണ്".

## അവലംബം

## പുറത്തേയ്ക്കുള്ള കണ്ണികൾ
* Australian Antarctic Division
* PDF-Map of the AAT 
* Australian Antarctic Gazetteer 
* Russian stations
ചങ്ങനാശ്ശേരി യുദ്ധം

കേരളത്തിലെ പഴയ നാട്ടുരാജ്യങ്ങളായ തിരുവിതാംകൂറും, തെക്കുംകൂറും തമ്മിൽ 1749 സെപ്തംബർ മാസം നടന്ന പോരാട്ടമാണ് **ചങ്ങനാശ്ശേരി യുദ്ധം**. നിർണായകമായ ഈ യുദ്ധത്തിലെ പരാജയം തെക്കുംകൂറിനു ആധിപത്യം നഷ്ടപ്പെടുകയും തിരുവിതാംകൂർ അവരുടെ സാമ്രാജ്യം മീനാച്ചിലാറിന്റെ തെക്കേ അതിർത്തിയിലേക്ക് വ്യാപിക്കുകയും ചെയ്തു.

രാമയ്യൻ ദളവയുടെ നെതൃത്വത്തിൽ തിരുവിതാംകൂറിന്റെ രാജ്യ വിസ്തൃതിക്കായി നാട്ടുരാജ്യങ്ങളായിരുന്ന കായകുളവും, അമ്പലപ്പുഴയും പിടിച്ചടക്കി. അമ്പലപ്പുഴയുദ്ധത്തിൽ തിരുവിതാംകൂറിന്റെ ആക്രമണത്തിനെ എതിർക്കുന്നതിനായി തെക്കുകൂർ സൈന്യ സഹായം നടത്തുകയുണ്ടായി. ഇതു മനസ്സിലാക്കിയ മാർത്താണ്ഡവർമ്മ രാജാവ് ചമ്പകശ്ശേരിയുടെ പതനത്തെ തുടർന്ന് തെക്കുംകൂർ ആക്രമിക്കാൻ തീരുമാനിച്ചു. .

വെന്നിമല, മണികണ്ഠപുരം, തളിക്കോട്ട, എന്നിസ്ഥലങ്ങൾക്കുശേഷം തെക്കുംകൂർ രാജധാനി ചങ്ങനാശ്ശേരിയിലേക്ക് മാറ്റിസ്ഥാപിച്ചിരുന്നു. ചങ്ങനാശ്ശേരി പുഴവാതിലുള്ള നീരാഴിക്കൊട്ടാരത്തിലാണ് തെക്കുംകൂർ രാജാവ് താമസിച്ചിരുന്നത്. അന്നത്തെ ഇളയരാജാവ് അമ്പലപ്പുഴയുടേയും കായങ്കുളത്തിന്റെ പതനം മനസ്സിലാക്കി സാമന്തനായി കഴിയാൻ ജ്യേഷ്ഠനോട് ഉപദേശിച്ചു, തുടർന്ന് അദ്ദേഹം തിരുവനന്തപുരത്ത് ചെന്ന് അനിഴം തിരുനാൾ മാർത്താണ്ഡവർമ്മയെ കണ്ടു സഹായം അഭ്യർത്ഥിച്ചു. ഇളയരാജാവിന്റെ പ്രവൃത്തിയിൽ ദേഷ്യപ്പെട്ട് തെക്കുംകൂർ രാജാവ് (ആദിത്യ വർമ്മ മണികണ്ഠൻ) അനുജനെ (കോത വർമ്മ മണികണ്ഠൻ) മാതാവ് മരിച്ചുവെന്ന് കള്ളം പറഞ്ഞ് അനുജനെ തിരിച്ചുകൊണ്ടുവന്നു കൊലപ്പെടുത്തി പാമ്പുകടിച്ചു മരിച്ചുവെന്ന് വാർത്ത പരത്തുകയും ചെയ്തു. തെക്കുംകൂർ രാജാവിന്റെ കഠിനപൃവർത്തു മനസ്സിലാക്കി രാമയ്യനും ഡിലനോയിക്കും വടക്കോട്ട് പടനയിക്കാൻ മാർത്താണ്ഡവർമ്മ നിർദ്ദേശം കൊടുത്തു. തിരുവിതാംകൂർ സൈന്യം ആറന്മുളയിൽ എത്തിയപ്പോൾ തെലുങ്കു ബ്രാഹ്മണർ സൈന്യത്തിനു മുൻപിൽ തടസ്സം നിന്നു. ഡിലനോയിയുടെ നേതൃത്തത്തിലുള്ള ക്രൈസ്തവ-മുസ്ലിം സൈന്യം അവരെ എതിരിട്ടു. അതിനെത്തുടന്ന് ചങ്ങനാശ്ശേരിയിലെ കോട്ടയും കൊട്ടാരവും ആക്രമിച്ചു. നീരാഴിക്കൊട്ടാരത്തിലുണ്ടായിരുന്ന രാജാവിനെ വാഴപ്പള്ളി പത്തില്ലത്തിൽ പോറ്റിമാർ സഹായിക്കുകയും രാജാവിനെ കോട്ടയം നട്ടാശ്ശേരിയിലേക്ക് മാറ്റുകയും ചെയ്തു. തിരുവിതാംകൂർ സൈന്യം പിന്തുടരാതിരിക്കാനായി വാഴപ്പള്ളിയിലെ കണ്ണമ്പേരൂർ പാലം നശിപ്പിക്കുകയും ചെയ്തു. കൊല്ലവർഷം 925 ചിങ്ങമാസം 28-ആം തീയതി (ക്രി.വർഷം 1750 സെപ്തംബർ 11) തെക്കുംകൂർ രാജാവിന്റെ ആസ്ഥാനമായ ചങ്ങനാശ്ശേരി രാമയ്യൻ ദളവ പിടച്ചടക്കി.

## അവലംബം

വർഗ്ഗം:ഇന്ത്യയിൽ നടന്ന യുദ്ധങ്ങൾ
വർഗ്ഗം:കേരളത്തിൽ നടന്ന യുദ്ധങ്ങൾ
യമുന കൃഷ്ണൻ

ഒരു ഇന്ത്യൻ ശാസ്ത്രജ്ഞയാണ് **യമുന കൃഷ്മൻ** (ജനനം : 25 മേയ് 1974). ശാന്തിസ്വരൂപ് ഭട്‌നാഗർ പുരസ്‌കാരം നേടിയിട്ടുണ്ട്. നിലവിൽ ചിക്കാഗോ സർവകലാശാലയിലെ കെമിസ്ട്രി വിഭാഗത്തിൽ പ്രോഫെസ്സറായി പ്രവർത്തിക്കുന്നു. ബാംഗ്ലൂരിലെ ടാറ്റ ഇൻസ്റ്റിറ്റിയൂട്ട് ഓഫ് ഫണ്ടമെൻറൽ റിസർച്ചിലുള്ള നാഷണൽ സെൻറർ ഫോർ ബയോളജിക്കൽ സയൻസസിൽ റീഡറായിരുന്നു.രസതന്ത്രവിഭാഗത്തിലാണ് ശാന്തിസ്വരൂപ്  ഭട്‌നാഗർ പുരസ്‌കാരം ലഭിച്ചത്. ഈ പുരസ്‌കാരം ലഭിക്കുന്ന ഏറ്റവും പ്രായംകുറഞ്ഞ ശാസ്ത്രജ്ഞയാണിവർ. 
## ജീവിതരേഖ
മലപ്പുറം ജില്ലയിലെ പരപ്പനങ്ങാടി സ്വദേശിയായ പി.ടി. കൃഷ്ണന്റെയും  മിനിയുടെയും മകളാണ്. ചെന്നൈയിലെ വിമൻസ് ക്രിസ്ത്യൻ കോളേജിൽ നിന്നാണ് യമുന രസതന്ത്രത്തിൽ ബിരുദമെടുത്തത്. ബാംഗ്ലൂരിലെ ഇന്ത്യൻ ഇൻസ്റ്റിറ്റിയൂട്ട് ഒഫ് സയൻസസിൽ നിന്ന് രസതന്ത്രത്തിൽ ബിരുദാനന്തര ബിരുദവും ഓർഗാനിക് കെമിസ്ട്രിയിൽ ഡോക്ടറേറ്റും നേടിയ യമുന കേംബ്രിജ് സർവകലാശാലയിൽ പോസ്റ്റ് ഡോക്ടറൽ ഫെലോ ആയി പ്രവർത്തിച്ചിട്ടുണ്ട്.

കോശങ്ങൾക്കുള്ളിലെ സംഭവങ്ങൾ നിരീക്ഷിക്കുന്നതിനായി ഡി.എൻ.എ. അടിസ്ഥാനമാക്കിയുള്ള സെൻസർ വികസിപ്പിച്ചെടുക്കുന്നതിന് രസതന്ത്രത്തിന്റെ സാധ്യതകൾ പ്രയോജനപ്പെടുത്തിയതിനാണ് ഡോ.യമുനയ്ക്ക് അവാർഡ് ലഭിച്ചത്. ന്യൂക്ലിക് ആസിഡ് നാനോ ടെക്നോളജിയിലും ന്യൂക്ലിക് ആസിഡുകളുടെ ഘടന സംബന്ധിച്ച ഗവേഷണത്തിലും ഇപ്പോൾ ശ്രദ്ധ കേന്ദ്രീകരിച്ചിരിക്കുന്നു.

## പുരസ്കാരങ്ങൾ
*യുവശാസ്ത്രജ്ഞർക്കുള്ള വൈ.ഐ.എം. ബോസ്റ്റൺ പുരസ്‌കാരം
*ആർ.എൻ.എ. സൊസൈറ്റി ഫെലോഷിപ്പ്
*ഭട്‌നാഗർ പുരസ്‌കാരം 
## അവലംബം


വർഗ്ഗം:രസതന്ത്രജ്ഞർ
വർഗ്ഗം:1974-ൽ ജനിച്ചവർ
വർഗ്ഗം:കേരളീയരായ സ്ത്രീ ശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ രസതന്ത്രജ്ഞർ
വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ
കോകോസ് (കീലിംഗ്) ദ്വീപുകൾ

ഓസ്ട്രേലിയയുടെ ഭാഗമായ പ്രദേശമാണ്  **ടെറിട്ടറി ഓഫ് ദി കോക്കോസ് (കീലിംഗ്) ഐലന്റ്സ്**. ഇത് **കോക്കോസ് ദ്വീപുകൾ**, **കീലിംഗ് ദ്വീപുകൾ** എന്നീ പേരുകളിലും അറിയപ്പെടുന്നു. ഇന്ത്യാമഹാസമുദ്രത്തിൽ ക്രിസ്മസ് ദ്വീപിന് തെക്കുപടിഞ്ഞാറായി ഓസ്ട്രേലിയയ്ക്കും ശ്രീ ലങ്കയ്ക്കും ഏകദേശം മദ്ധ്യത്തിലാണ് ഈ ദ്വീപിന്റെ സ്ഥാനം.

രണ്ട് അറ്റോളുകൾ, 27 പവിഴദ്വീപുകൾ എന്നിവയാണ് ഈ ദ്വീപസമൂഹത്തിലുള്ളത്. വെസ്റ്റ് ഐലന്റ്, ഹോം ഐലന്റ് എന്നിവയിൽ മനുഷ്യവാസമുണ്ട്. ആകെ ജനസംഖ്യ ഏകദേശം 600 ആണ്.

## അവലംബം

## പുറത്തേയ്ക്കുള്ള കണ്ണികൾ

* Shire of Cocos (Keeling) Islands homepage
* Areas of individual islets
* Atoll Research Bulletin vol. 403
* Cocos (Keeling) Islands Tourism website 
* Noel Crusz, ''The Cocos Islands mutiny'' , reviewed by Peter Stanley (Principal Historian, Australian War Memorial).
* History of Cocos (Keeling) Islands 
* The man who lost a "coral kingdom"

വർഗ്ഗം:ഓസ്ട്രേലിയയിലെ ദ്വീപുകൾ
വർഗ്ഗം:ഇന്ത്യൻ മഹാസമുദ്രത്തിലെ ദ്വീപുകൾ
വർഗ്ഗം:ഓസ്ട്രേലിയയിലെ സംസ്ഥാനങ്ങൾവർഗ്ഗം:ഓസ്ട്രേലിയയിലെ സംസ്ഥാനങ്ങളും ടെറിട്ടറികളും
ലവ് ഇൻ കേരള

ഗണേശ് പിക്ചേഴ്സിന്റെ ബാനറിൽ കെ.പി. കൊട്ടാരക്കര നിർമിച്ച മലയാളചലച്ചിത്രമാണ് **ലവ് ഇൻ കേരള**.  വിമലാറിലിസ് വിതരണം ചെയ്ത ഈ ചിത്രം 1968 ഓഗസ്റ്റ് 9-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*ഷീല
*കെ.പി. ഉമ്മർ
*അടൂർ ഭാസി
*എൻ. ഗോവിന്ദൻകുട്ടി
*ജോസ് പ്രകാശ്
*ഫ്രണ്ട് രാമസ്വാമി
*പത്മിനി
*രാഗിണി
*നിക്കോളാസ്
*രാധിക 
*സുശീല
*ആറന്മുള പൊന്നമ്മ
*പുഷ്പകുമാരി
*ഹേമമാല

## പിന്നണിഗായകർ
*കെ.ജെ. യേശുദാസ്
*കെ.പി. ഉദയഭാനു
*പി. ലീല
*എസ്. ജാനകി
*എൽ.ആർ. ഈശ്വരി
*സി.ഒ. ആന്റോ
*മഹാലക്ഷ്മി
*കമല
*സീറോബാബു
*ബി. വസന്ത
*ജോസ് പ്രകാശ്

## അണിയറപ്രവർത്തർ
*നിർമ്മാണം - കെ.പി. കൊട്ടാരക്കര
*സംവിധാന - ശശികുമാർ
*സംഗീതം - എം.എസ്. ബാബുരാജ്
*ഗാനരചന - ശ്രീകുമാരൻതമ്പി
*ബാനർ - ഗണേഷ് പിക്ചേഴ്സ്
*വിതരണം - വിമലാ റിലീസ്
*കഥ, തിരക്കഥ, സംഭാഷണം - കെ.പി. കൊട്ടാരക്കര
*ചിത്രസംയോജനം - ടി.ആർ. ശ്രീനിവാസലു
*കലാസംവിധാനം - ആർ.ബി.എസ്. മണി
*ഛായാഗ്രഹണം - സി.ജെ. മോഹൻ

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - എം.എസ്. ബാബുരാജ്

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാ ബേസിൽ നിന്ന് ലവ് ഇൻ കേരള
*മുഴുനീള ചിത്രം ലവ് ഇൻ കേരള

വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ
വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:തമ്പി- ബാബുരാജ് ഗാനങ്ങൾ
വർഗ്ഗം:പ്രേം നസീർ-ഷീല ജോഡി
ഉത്രാടം തിരുനാൾ മാർത്താണ്ഡവർമ്മ

ഇന്ത്യയിലെ നാട്ടുരാജ്യമായ തിരുവിതാംകൂറിലെ അവസാനത്തെ ഇളയ രാജാവായിരുന്നു (1922–1947) **ഉത്രാടം തിരുനാൾ മാർത്താണ്ഡവർമ്മ** (ജനനം: 22, മാർച്ച് 1922 - മരണം: 16, ഡിസംബർ 2013) ചേരവംശത്തിൽ മാർത്താണ്ഡവർമ്മ പദ്മനാഭദാസനായി പ്രഖ്യാപിച്ചുകഴിഞ്ഞു വന്ന 55-ആമത്തെ കിരീടാവകാശിയാണ് ഉത്രാടം തിരുനാൾ.

## ആദ്യകാല ജീവിതം
തിരുവിതാംകൂർ രാജകുടുംബത്തിൽ 1922 മാർച്ച് 22-നു രവിവർമ്മ കൊച്ചു കോയിത്തമ്പുരാന്റേയും റാണി സേതു പാർവ്വതി ബായിയുടേയും മൂന്നാമത്തെ സന്താനമായി ജനിച്ചു. അമ്മാവനായ ശ്രീമൂലം തിരുനാൾ രാമവർമ്മയായിരുന്നു അന്ന് മഹാരാജാവ്. ഉത്രാടം തിരുനാളിന്റെ സഹോദരിയാണ് തിരുവിതാംകൂർ മഹാറാണിയായിരുന്ന കാർത്തിക തിരുനാൾ ലക്ഷ്മിഭായി തമ്പുരാട്ടി. 

ലഫ്നറ്റ് കേണൽ. കൃഷ്ണൻ ഗോപിനാഥൻ പണ്ടാലയുടെ മകൾ, അമ്മച്ചി പനംപിള്ള അമ്മ (തിരുവിതാംകൂർ രാജവംശത്തിലെ പുരുഷന്മാരുടെ ഭാര്യമാരുടെ സ്ഥാനപ്പേർ അണ് 'അമ്മച്ചി പനംപിള്ള അമ്മ') ശ്രീമതി രാധാദേവിയാണ് ഭാര്യ. ഇവർക്ക് ഒരു പുത്രനും (ശ്രീ അനന്തപത്മനാഭൻ തമ്പി) ഒരു പുത്രിയും (ശ്രീമതി പാർവ്വതിദേവി കൊച്ചമ്മ) ഉണ്ട്.  അദ്ദേഹത്തിന് മദ്രാസ് റെജിമെന്റിൽ ലെഫ്റ്റനന്റ് കേണൽ പദവിയുണ്ടായിരുന്നു. പഠനകാലത്ത് കിങ് ജോർജ് അഞ്ചാമൻ മെഡലും കിങ് ജോർജ് ആറാമൻ മെഡലും നേടിയിട്ടുണ്ട്. പട്ടത്തെ തുളസി ഹിൽ കൊട്ടാരത്തിലായിരുന്നു അവസാന കാലഘട്ടത്തെ താമസം. പ്രായാധിക്യമായ അസുഖങ്ങളാൽ 2013 ഡിസംബർ 16-ന് തന്റെ പേരിൽ തന്നെയുള്ള തിരുവനന്തപുരം എസ്.യു.ടി. ആശുപത്രിയിൽ വച്ച് അന്തരിച്ചു. മൃതദേഹം കവടിയാർ കൊട്ടാരം ശ്മശാനത്തിൽ പൂർണ്ണ ഔദ്യോഗിക ബഹുമതികളോടെ സംസ്കരിച്ചു. ശ്രീപത്മനാഭസ്വാമി ക്ഷേത്രത്തിലെ മുറജപം നടക്കുമ്പോഴായിരുന്നു അദ്ദേഹത്തിന്റെ അന്ത്യം. അനന്തരവനായ മൂലം തിരുനാൾ രാമവർമ്മ രണ്ടാമൻ അദ്ദേഹത്തിന്റെ പിൻഗാമിയായി സ്ഥാനമേറ്റു. 

## ഇതും കാണുക
* തിരുവിതാംകൂർ ഭരണാധികാരികൾ

## അവലംബം

വർഗ്ഗം:1922-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:മാർച്ച് 22-ന് ജനിച്ചവർ
വർഗ്ഗം:ഡിസംബർ 16-ന് മരിച്ചവർ
വർഗ്ഗം:തിരുവിതാംകൂറിന്റെ രാജാക്കന്മാർ
ഉത്രം തിരുനാൾ മാർത്താണ്ഡവർമ്മ

**ശ്രീ പത്മനാഭ ദാസ വഞ്ചിപാല ഉത്രം തിരുനാൾ മാർത്താണ്ഡവർമ്മ കുലശേഖര കിരീടപതി** (26 സെപ്തംബർ 1814 - 18 ആഗസ്ത് 1860) എന്നാണ് മുഴുവൻ പേര്.  പത്തൊമ്പതാം നൂറ്റാണ്ടിൽ തിരുവിതാംകൂർ ഭരിച്ചിരുന്ന രാജാവ് (1847-1860). കേരള സംഗീതത്തിന്റെ ചക്രവർത്തിയായിരുന്ന സ്വാതി തിരുനാൾ മഹാരാജാവിന്റെ അനുജനായിരുന്നു. സ്വാതി തിരുനാളിന്റെ മരണശേഷം അദ്ദേഹം രാജാവായി. കഥകളി സംഗീതത്തിനു അദ്ദേഹത്തിന്റെ സംഭാവന വളരെ വലുതാണ്.

## അധികാരത്തിൽ
1847-ൽ സ്വാതി തിരുനാളിന്റെ മരണശേഷം പിൻഗാമിയായി അനുജൻ ഉത്രം തിരുനാൾ അധികാരത്തിലേറി. അദ്ദേഹം 1860-വരെ തിരുവിതാംകൂർ മഹാരാജാവായി ഭരണം നടത്തി. ഉത്രം തിരുനാളിന്റെ കാലത്ത് ആതുരസേവന രംഗത്ത് വളരെ പുരോഗതി ലഭിച്ചു. ബഹുഭാഷ പണ്ഡിതനായിരുന്ന ഉത്രം തിരുനാൾ വിദേശത്തുനിന്നും മരുന്നുകൾ വരുത്തുകയും ശുശ്രൂഷാരംഗത്ത് കാലോചിതമായി പുരോഗതിയിലെത്തിക്കാനും സാധിച്ചു. ഓലമേഞ്ഞ വീടുകളും, കടകമ്പോളങ്ങളും 1851-ലുണ്ടായ അഗ്നിബാധമൂലം നശിച്ചതിനെ തുടർന്ന് ഓട് മേഞ്ഞ് നൽകുന്നതിലും, അതിനുവേണ്ട സാധനസ്സാമ്രഗികൾ രാജ്യത്ത് എത്തിക്കുന്നതിലും അദ്ദെഹം ശ്രദ്ധചെലുത്തി.

### അടിമ വ്യാപരം നിർത്തലാക്കൽ
1853-ൽ ഉത്രം തിരുനാൾ മാർത്താണ്ഡവർമ്മ മഹാരാജാവാണ് തിരുവിതാംകൂറിലെ അടിമവ്യാപാരം നിർത്തലാക്കിയത്. 

### പൊതുമരാമത്ത്
1853-ലാണ് (ഡിസംബർ) തിരുവിതാംകൂറിലെ (കേരളത്തിലേയും) ആദ്യ കോൺക്രീറ്റ് പാലം നിർമ്മിച്ചത്. തിരുവനന്തപുരം കരമനയാറ്റിനു കുറുകെയാണ് വലിയ കല്ലുപാലം എന്നറിയപ്പെട്ട ഈ പാലം നിർമ്മിച്ചത്. ആർഭാടപൂർവ്വം മഹാരാജാവ് തന്നെ ഇത് ഉദ്ഘാടനം ചെയ്തു പൊതുജെനങ്ങൾക്ക് തുറന്നു കൊടുത്തു. ഒരു ലക്ഷം രൂപ മുടക്കി, ലഫ്റ്റനന്റ് ഹോസ്ലേയുടെ നേതൃത്വത്തിലാണ് പാലം പണികഴിപ്പിച്ചത്. പാലത്തിന്റെ നിർമ്മാണത്തിനായി സ്വാതി തിരുനാളായിരുന്നു ശിലയിട്ടത്.

തിരുവിതാംകൂറിൽ പി.ഡബ്ല്യൂ.ഡി. വകുപ്പ്  പ്രവർത്തനം ആരംഭിച്ചത് ഉത്രം തിരുനാളിന്റെ കാലത്താണ്. വെള്ളിയിൽ നിർമ്മിച്ച തൂമ്പകൊണ്ട് സ്വയം മണ്ണ് മാറ്റി അദ്ദേഹം അതിനു തുടക്കം കുറിച്ചു. പൊതുവരാമത്ത് വകുപ്പ് ആദ്യമായി തുടങ്ങിയ ജോലി തമിഴ്നാട്ടിലെ നാഞ്ചിനാട്ട് നിന്ന് തിരുവനന്തപുരം വരെ എത്തുന്ന ഒരു കനാലായിരുന്നു.

## കൂടുതൽ

## അവലംബം
 

വർഗ്ഗം:തിരുവിതാംകൂറിന്റെ രാജാക്കന്മാർ
ദക്ഷിണ ടിബറ്റ്

സാൻഗ്നാൻ (藏南) എന്ന ചൈനീസ് പേരിന്റെ തർജ്ജമയാണ് **ദക്ഷിണ ടിബറ്റ്**. ഇത് രണ്ട് ഭൂവിഭാഗങ്ങളെ സൂചിപ്പിക്കാനായി ഉപയോഗിക്കാറുണ്ട്:
* ടിബറ്റിന്റെ തെക്കൻ ഭാഗം. യാർലുങ് സാങ്പോ നദീതടത്തിന്റെ മദ്ധ്യഭാഗം (പടിഞ്ഞാറ് സാഗ മുതൽ കിഴക്ക് മൈൻലിങ് വരെയും തെക്ക് ഹിമാലയം മുതൽ വടക്ക് ട്രാൻസ്‌ഹിമാലയൻ പർവ്വതങ്ങൾ വരെയുമാണ് ഈ പ്രദേശം വ്യാപിച്ചുകിടക്കുന്നത്. കിഴക്കുപടിഞ്ഞാറ് ഏകദേശം 1,000&nbsp;കിലോമീറ്ററും തെക്കുവടക്ക് 300&nbsp;കിലോമീറ്ററുമാണ് വ്യാപ്തി. ഷിഗാറ്റ്സെ, ലാസ, ലോക (ഷന്നൻ), ന്യിൻഗ്ചി (ന്യാൻഗ്ത്രി) എന്നിവയാണ് ഈ പ്രദേശത്തുള്ള പ്രിഫെക്ചറുകൾ.
* യാർലുങ് സാങ്പോയുടെയും പോഷകനദികളുടെയും ചെറിയൊരു ഭാഗത്തെയും ദക്ഷിണ ടിബറ്റ് എന്ന് വിവക്ഷിക്കാറുണ്ട്.  ലോക (ഷന്നൻ) ന്യിൻഗ്ചി (ന്യാൻഗ്ത്രി) എന്നീ പ്രിഫെക്ചറുകൾ മാത്രമാണ് ഈ നിർവ്വചനത്തിൽ പെടുന്നത്. പടിഞ്ഞാറ് ക്യി ചുവുമായി കൂടിച്ചേരുന്ന സ്ഥാനവും കിഴക്ക് യാർലുങ് സാങ്പോ ഗ്രാൻഡ് കാന്യൺ തുടങ്ങുന്നയിടവുമാണ് ഈ നിർവ്വചനമനുസരിച്ച് ദക്ഷിണ ടിബറ്റിന്റെ അതിരുകൾ. 
* ഇന്ത്യാ ചൈന അതിർത്തിത്തർക്കം സംബന്ധിച്ച് സംസാരിക്കുമ്പോൾ ദക്ഷിണ ടിബറ്റ് എന്ന് ചൈന വിളിക്കുന്നത് മക്‌മോഹൻ രേഖയ്ക്ക് തെക്കുള്ളതും ഷിംല ഉടമ്പടി (1914) അനുസരിച്ച് സ്ഥാപിച്ചതും ഇന്ത്യയുടെ ഭരണത്തിൻ കീഴിലുള്ളതുമായ പ്രദേശത്തെയാണ്. ഇന്ന് ഈ പ്രദേശം അരുണാചൽ പ്രദേശ് സംസ്ഥാനത്തിന്റെ ഭാഗമാണ്. റിപ്പബ്ലിക് ഓഫ് ചൈന (തായ്‌വാൻ), പീപ്പിൾസ് റിപ്പബ്ലിക് ഓഫ് ചൈന എന്നീ രണ്ടു രാജ്യങ്ങളും ഈ പ്രദേശത്തിന്മേൽ അവകാശവാദമുന്നയിക്കുന്നുണ്ട്.
* ദക്ഷിണ ടിബറ്റ് എന്ന പ്രയോഗം അരുണാചൽ പ്രദേശ് സംസ്ഥാനത്തിനെ മുഴുവനായി സൂചിപ്പിക്കാനും ഉപയോഗിക്കാറുണ്ട്. പക്ഷേ തർക്കത്തിലിരിക്കുന്ന ഭാഗങ്ങൾ ഈ സംസ്ഥാനം മുഴുവനും വരില്ല. 

വർഗ്ഗം:തിബെത്ത്
ലൂബ

എ.ഡി. അഞ്ചാം നൂറ്റാണ്ടിൽ കോംഗോ മേഖലയിലേക്ക് കുടിയേറിയെത്തിയ ബാണ്ടു ഗോത്രമാണ് **ലൂബ**. പടിഞ്ഞാറൻ കോംഗോയിലും കോംഗോ റിപ്പബ്ലിക്കിലെ സ്വയംഭരണപ്രദേശത്തുമാണ് ഇവർ ജീവിക്കുന്നത്. ടിഷിലൂബ എന്നാണ് ഇവരുടെ ഭാഷയ്ക്ക് പേര്. ഈ ദേശത്ത് 10-15 നൂറ്റാണ്ടുകളിൽ ശക്തമായിരുന്ന ലൂബ രാജ്യം ഇവരുടേതാണ്. പിന്നീട് മറ്റ് ബാണ്ടു ഗോത്രങ്ങളുടെ ആക്രമണവും യൂറോപ്യൻ അധിനിവേശവും ഉണ്ടായതോടെ ലൂബ രാജ്യം തകർന്നു. ലൂബകളിൽ ഭൂരിഭാഗം ഇന്ന് ക്രിസ്ത്യാനികളാണ്. കൃഷി, കൊത്തുപണി എന്നിവയാണ് പ്രധാന തൊഴിലുകൾ.

വർഗ്ഗം:ആഫ്രിക്കൻ ഗോത്രവംശങ്ങൾ
ബിവിടി

പടിഞ്ഞാറൻ ആഫ്രിക്കയിലെ പ്രധാന നാട്ടുമതങ്ങളിൽ ഒന്നാണ് ബിവിടി. ഗാബോൺ, കാമറൂൺ എന്നീ രാജ്യങ്ങളിലെ ഫാംഗ് ഗോത്രങ്ങൾ, ഗാബോണിലെ ബബോംഗോ, മിറ്റ്സോഗോ ജനങ്ങൾ എന്നിവരാണ് ബിവിടി ആചാരങ്ങൾ പുലർത്തുന്നത്. ഈ ഗോത്രത്തിലുള്ള ചിലർ സെമറ്റിക് മതങ്ങളിൽ വിശ്വസിക്കുന്നുവെങ്കിലും ബിവിടി സർവരുടെയും ജീവിതരീതി കൂടിയാണ്. ക്രിസ്തു മതം, പൂർവികാരാധന, മന്ത്രവാദം, എന്നിവയെല്ലാം കൂട്ടിച്ചേർത്ത സിൻക്രെറ്റിസ്റ്റിക് മതമാണ് ബിവിടി. ഇബോഗ വർഗത്തിൽ പെട്ട ഒരു ചെടി എല്ലാ ബിവിടികളും നട്ടുവളർത്തുന്നു. ഇബോഗവേര് പവിത്രമാണിവർക്ക്. രോഗം മാറ്റാനും ജീവിതപ്രശ്നങ്ങൾക്ക് പരിഹാരം കാണാനും ഇബോഗവേരിന് കഴിവുണ്ടെന്ന് ഇവർ കരുതുന്നു. സർവ ആചാരങ്ങൾക്കും ചടങ്ങുകൾക്കും ഇബോഗയുടെ സാന്നിധ്യം കൂടിയേ തീരൂ. മിക്ക സമൂഹങ്ങൾക്കും ഒരു കാരണവർ ഉണ്ടാകും. ഇദ്ദേഹമാണ് ആചാരങ്ങൾക്ക് കാർമ്മികത്വം വഹിക്കുന്നത്. പ്രേതബാധ ഒഴിപ്പിക്കൽ, ഉപക്രമച്ചടങ്ങ്, വീട്ടിൽക്കൂടൽ, മരണം എന്നിവയ്ക്കെല്ലാം സമൂഹത്തിലെ മിക്കവാറും അംഗങ്ങൾ കാരണവരുടെ അധ്യക്ഷതയിൽ ഒത്തുകൂടും. മിക്ക ചടങ്ങുകൾക്കും കുഴൽവിളിയും ചെണ്ടമേളവും ഉണ്ടാകും. പണ്ടുകാലത്ത് മത, സംഗീത പരിപാടികളിൽ സ്ത്രീകളെ പങ്കെടുപ്പിച്ചിരുന്നില്ല. ഇന്ന് ബിവിടികളും പുരോഗമനാശയക്കാരാണ്.

വർഗ്ഗം:മതങ്ങൾ
വോൾട്ട തടാകം

ലോകത്തിലെ ഏറ്റവും വലിയ കൃത്രിമ തടാകമാണ് **വോൾട്ട തടാകം**. മധ്യഘാനയിൽ 8,502 ച.കി.മീ വിസ്തൃതിയിൽ പരന്നുകിടക്കുന്ന വോൾട്ട ഘാനയുടെ കാർഷിക മേഖലയിൽ വൻ സ്വാധീനമാണ് ചെലുത്തുന്നത്. വടക്കൻ ഭാഗത്തുനിന്ന് ഒഴുകിയെത്തുന്ന വൈറ്റ് വോൾട്ട, ബ്ലാക്ക് വോൾട്ട എന്നീ നദികളെ അകൊസൊമ്പൊ എന്ന സ്ഥലത്ത് പണിത പടുകൂറ്റൻ അണക്കെട്ടിലൂടെ ചെറുത്തുനിർത്തിയാണ് ഈ റിയർവോയർ നിർമ്മിച്ചിട്ടുള്ളത്. ഘാനയുടെ ആദ്യ പ്രസിഡന്റായ ക്വാമേ എൻ‌ക്രുമയുടെ സ്വപ്നപദ്ധതിയായിരുന്നു അകൊസൊമ്പൊ ഡാം. 1965-ലാണ് ഈ ഡാം കമ്മീഷൻ ചെയ്തത്. ലോകബാങ്ക്, അമേരിക്ക, ബ്രിട്ടൻ, അമേരിക്കൻ കമ്പനിയായ വൽകോ എന്നിവയുടെ സാമ്പത്തിക സഹായത്തോടെയാണ് ഡാം പണിതത്. രാഷ്ട്രത്തിന് വൻ സാമ്പത്തിക ബാദ്ധ്യത വരുത്തിവച്ച ഈ ഭീമൻ പദ്ധതിയിലൂടെ ഉത്പാദിപ്പിക്കുന്ന വൈദ്യുതിയുടെ അവകാശം വൽകോ കമ്പനിക്ക് വിട്ടുകൊടുക്കേണ്ടിവന്നത് വൻവിവാദമായിരുന്നു. എന്നാൽ ഇന്ന് രാജ്യത്തിലെ പ്രധാന ജലവൈദ്യുതപദ്ധതിയായും ജലവിതരണപദ്ധതിയായും 'അകൊസൊമ്പൊ' നിലകൊള്ളുന്നു. 124 മീറ്റർ ഉയരവും 368 മീറ്റർ വീതിയുമുള്ള ഈ അണക്കെട്ട് ഘാനയുടെ മൊത്തം കരവിസ്തൃതിയുടെ ഏഴു ശതമാനം ഉൾക്കൊള്ളുന്നു. അകൊസൊമ്പൊയിൽ തുറന്നുവിടുന്ന ജലമാണ് വോൾട്ട നദിയായി ഒഴുകുന്നത്. വോൾട്ട നദി തെക്കു കിഴക്കോട്ട് ഒഴുകി അറ്റ്‌ലാന്റിക് മഹാസമുദ്രത്തിൽ പതിക്കുന്നു.

## അവലംബം


വർഗ്ഗം:ഘാന
വർഗ്ഗം:തടാകങ്ങൾ
വർഗ്ഗം:ഘാനയിലെ തടാകങ്ങൾ
കോറൽ സീ ഐലന്റ് ടെറിട്ടറി

ഓസ്ട്രേലിയയിലെ ക്വീൻസ്‌ലാന്റിനു വടക്കുകിഴക്കായി കാണുന്ന ചെറുതും ഏറെയും മനുഷ്യവാസമില്ലാത്തതുമായ ദ്വീപുകളുടെയും പവിഴപ്പുറ്റുകളുടെയും കൂട്ടത്തെയാണ് **കോറൽ സീ ഐലന്റ്സ് ടെറിട്ടറി** എന്നുവിളിക്കുന്നത്. കോറൽ സീയിലാണ് ഈ പ്രദേശം സ്ഥിതി ചെയ്യുന്നത്. വില്ലിസ് ദ്വീപാണ് ഇതിൽ മനുഷ്യവാസമുള്ള ഏക ദ്വീപ്. 780,000&nbsp;കിലോമീറ്റർ2 വിസ്തീർണ്ണമുള്ള ഈ പ്രദേശം ഗ്രേറ്റ് ബാരിയർ റീഫിന്റെ പുറത്തുള്ള അറ്റത്തുനിന്ന് കിഴക്കോട്ടും തെക്കോട്ടും നീണ്ടുകിടക്കുന്നു. ഹെറാൾഡ്സ് ബീക്കൺ ഐലന്റ്, ഓസ്പ്രേ പവിഴപ്പുറ്റ്, വില്ലിസ് ഗ്രൂപ്പ് തുടങ്ങി പതിനഞ്ച് പവിഴപ്പുറ്റുകളൂം ദ്വീപുകളും ഈ പ്രദേശത്തുണ്ട്.

## കുറിപ്പുകൾ

## പുറത്തേയ്ക്കുള്ള കണ്ണികൾ
*Coral Sea Islands History and the list of other Australia territories (Australian Government, Attorney-General's Department)

വർഗ്ഗം:ഓസ്ട്രേലിയയിലെ ദ്വീപുകൾ
മെറ്റെയോറ

ഗ്രീസിലെ പൗരസ്ത്യ ഓർത്തഡോക്സ് സഭയുടെ സന്യാസിമഠ സമുച്ചയങ്ങളാണ് **മെറ്റെയോറ**. ഇവിടെയുള്ള 6 മഠങ്ങൾ പ്രകൃതിയിൽ സ്വാഭാവികമായി കാണപ്പെടുന്ന ചെങ്കുത്തായ മണൽക്കൽ ശിലകളുടെ ഉച്ചിയിലാണ് പടുതുയർത്തിയിരിക്കുന്നത്. തെസ്സല്ലിയിലെ പിനിയോസ് നദിക്കും പിൻഡോസ് പർവ്വതനിരയ്ക്കും സമീപത്തായാണ് മെറ്റെയോറ സ്ഥിതിചെയ്യുന്നത്. ഇന്ന് ഇവിടം ഒരു യുനെസ്കോ ലോക പൈതൃക സ്ഥാനമാണ്.
## അവലംബം
## പുറത്തേക്കുള്ള കണ്ണികൾ
നീരോടം

പശ്ചിമഘട്ടതദ്ദേശവാസിയായ ഒരു മരമാണ് **നീരോടം**. . ശ്രീലങ്കയിലും കാണുന്ന ഈ മരം 20 മീറ്ററോളം ഉയരം വയ്ക്കും.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ഔഷധപരീക്ഷണം

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:സൈസീജിയം
സത്യം പറയുന്ന കള്ളൻ

ഹബീബ് തൻവർ ഒരുക്കിയ നാടകമായ *[[ചരൺദാസ് ചോർ]]*  ആസ്പദമാക്കി മലയാളത്തിൽ അവതരിപ്പിക്കപ്പെട്ട നാടകമാണ് **സത്യം പറയുന്ന കള്ളൻ**. തിരുവനന്തപുരം അക്ഷരകല അവതരിപ്പിക്കുന്ന നാടകം രാജൻ കിഴക്കനേലയാണ് രചിച്ചിരിക്കുന്നത്. മീനമ്പലം സന്തോഷ് സംവിധാനം ചെയ്തിരിക്കുന്ന നാടകത്തിൽ സുനിൽ പൂമഠം കള്ളന്റെ വേഷം അവതരിപ്പിക്കുന്നു.  കാവാലം നാരായണപണിക്കരാണ് ഗാനങ്ങൾ രചിച്ചിരിക്കുന്നത്. 

രാജസ്ഥാനി നാടോടി വാമൊഴിക്കഥ ആസ്പദമാക്കി നാടോടി കലാകാരന്മാരെ ഉൾപ്പെടുത്തി ഹബീബ് തൻവർ സംവിധാനം ചെയ്ത നാടകം 1975-ലാണ് പ്രദർശനം ആരംഭിച്ചത്. ഇന്ത്യയിലും വിദേശത്തുമായി ആയിരത്തിലധികം വേദികളിൽ ചരൺദാസ് ചോർ അവതരിപ്പിച്ചു.

## അവലംബം

## പുറത്തേക്കുള്ള കണ്ണികൾ

വർഗ്ഗം:മലയാളനാടകങ്ങൾ
ഹേഡ് ഐലന്റ് ആൻഡ് മക്ഡൊണാൾഡ് ഐലന്റ്സ്

അന്റാർട്ടിക് ദ്വീപുകളിലെ ഒരു അഗ്നിപർവ്വത ദ്വീപസമൂഹമാണ് **ഹേഡ് ഐലന്റ് ആൻഡ് മക്ഡൊണാൾഡ് ഐലന്റ്സ് ** (**എച്ച്.ഐ.എം.ഐ.** എന്നാണ് ഇതിന്റെ ചുരുക്കെഴുത്ത്). ഓസ്ട്രേലിയയുടെ ബാഹ്യ ഭൂവിഭാഗങ്ങളിലൊന്നായ ഇത് മഡഗാസ്കറിൽ നിന്ന് അന്റാർട്ടിക്കയിലേയ്ക്കുള്ള വഴിയിൽ ഏകദേശം മൂന്നിൽ രണ്ടു ഭാഗം ദൂരത്താണ്. ദ്വീപസമൂഹത്തിന്റെ ആകെ വലിപ്പം 372 ചതുരശ്രകിലോമീറ്ററാണ്. തീരത്തിന്റെ ആകെ നീളം 101.9 കിലോമീറ്ററാണ്. 19-ആം നൂറ്റാണ്ടിന്റെ മദ്ധ്യകാലത്താണ് ഇവ കണ്ടെത്തപ്പെട്ടത്. 1947 മുതൽ ഇവ ഓസ്ട്രേലിയയുടെ ഭാഗമാണ്. ഓസ്ട്രേലിയയിലെ രണ്ട് പ്രവർത്തിക്കുന്ന അഗ്നിപർവ്വതങ്ങളും ഈ ദ്വീപസമൂഹത്തിലാണ്.ഇവിടെയുള്ള മൗസൺ പീക്ക് എന്ന കൊടുമുടി ഓസ്ട്രേലിയൻ ഭൂഘണ്ഡത്തിലെ ഏതൊരു കൊടുമുടിയേക്കാളും ഉയരമുള്ളതാണ്. ഇന്ത്യാമഹാസമുദ്രത്തിലെ കെർഗൂലിയൻ പീഠപ്രദേശത്താണ് ഈ ദ്വീപസമൂഹം സ്ഥിതി ചെയ്യുന്നത്.

ഈ ദ്വീപസമൂഹം ഭൂമിയിലെ ഏറ്റവും ഒറ്റപ്പെട്ട പ്രദേശങ്ങളിൽപ്പെടുന്നു: പെർത്തിൽ നിന്ന് ഏകദേശം 4099 കിലോമീറ്റർ തെക്കുപടിഞ്ഞാറും  southwest of Cape Leeuwin, ദക്ഷിണാഫ്രിക്കയിൽ നിന്ന് 4200 കിലോമീറ്റർ തെക്കുകിഴക്കും മഡഗാസ്കറിൽ നിന്ന് 3830 കിലോമീറ്റർ തെക്കുകിഴക്കും അന്റാർട്ടിക്കയിൽ നിന്ന് 1630 കിലോമീറ്റർ വടക്കുമാണ് ഈ ദ്വീപ് സ്ഥിതി ചെയ്യുന്നത്. ഈ ദ്വീപുകളിൽ ഇപ്പോൾ മനുഷ്യവാസമില്ല.

## അവലംബം

* 

## കൂടുതൽ വായനയ്ക്ക്
* Australian Government. (2005) "Heard Island and McDonald Islands Marine Reserve Management Plan". Australian Antarctic Division: Kingston (Tas). ISBN 1-876934-08-5.
* Green, Ken and Woehler Eric. (2006) *Heard Island: Southern Ocean Sentinel*. Chipping Norton: Surrey Beatty and Sons.
* Scholes, Arthur. (1949) *Fourteen men; story of the Australian Antarctic Expedition to Heard Island*. Melbourne: F.W. Cheshire.
* Smith, Jeremy. (1986) *Specks in the Southern Ocean*. Armidale: University of New England Press. ISBN 0-85834-615-X

## പുറത്തേയ്ക്കുള്ള കണ്ണികൾ

* Click here http://www.heardisland.aq/__data/assets/pdf_file/0018/639/HIMI_general.pdf  to see a map of Heard Island and McDonald Islands, including all major topographical features
* Heard Island and McDonald Islands official website
* World heritage listing for Heard Island and McDonald Islands
* 
* 
* 
* Image gallery  of Heard Island and McDonald Island with high quality limited copyright images.
* MODIS satellite image, taken 30 September 2004 and showing a von Kármán vortex street in the clouds, caused by Mawson Peak's effect on the wind
* UNESCO World Heritage site entry
* Fan's page with further historical and geographic information and a map

വർഗ്ഗം:ഇന്ത്യൻ മഹാസമുദ്രത്തിലെ ദ്വീപുകൾ
വർഗ്ഗം:ഓസ്ട്രേലിയയിലെ ദ്വീപുകൾ
വർഗ്ഗം:ഓസ്ട്രേലിയയിലെ ലോകപൈതൃകകേന്ദ്രങ്ങൾ
ഭൂരഹിതരില്ലാത്ത കേരളം പദ്ധതി

2013 സെപ്റ്റംബറിൽ യു.ഡി.എഫ് സർക്കാർ തുടങ്ങിയ പദ്ധതിയാണ് **ഭൂരഹിതരില്ലാത്ത കേരളം പദ്ധതി** . ആദ്യഘട്ടമായി ഭൂരഹിതരായ ഒരു ലക്ഷം പേർക്ക് മൂന്നു സെൻറ് ഭൂമിവീതം നൽകുന്ന പദ്ധതിയാണിത്. യു.പി.എ അധ്യക്ഷ സോണിയാ ഗാന്ധിയാണ് ഉദ്ഘാടനം ചെയ്തത്. വിധവകളെയും ദുർബല വിഭാഗങ്ങളെയും പാർശ്വവത്കരിക്കപ്പെട്ടവരെയും ഗുണഭോക്താക്കളായി കണ്ടെത്തിയാണ് സംസ്ഥാനം പദ്ധതി നടപ്പാക്കുന്നത്. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം ജില്ലകളിൽ നിന്നുള്ള ആറുപേർക്കുള്ള പട്ടയം ഉദ്ഘാടന ചടങ്ങിൽ കൈമാറിയിട്ടുണ്ട്. 2015 ഓടെ തെരഞ്ഞെടുക്കപ്പെട്ടിട്ടുള്ള 2,43,928 പേർക്കു ഭൂമിനൽകുകയാണ് ലക്ഷ്യം.  
## അവലംബം


വർഗ്ഗം:കേരള സർക്കാറിന്റെ പദ്ധതികൾ
ആര്യന്മാലാ നാടകം

പാലക്കാട് ജില്ലൽ പ്രചാരമുള്ള ഒരു നാടോടി നാടക കലാരൂപമാണ് **ആര്യന്മാലാ നാടകം**. ആര്യമാലയാട്ടം,ആര്യമാലക്കളി,ആര്യമാലക്കൂത്ത് എന്നീ പേരുകളിലും അറിയപ്പെടുന്ന ഈ കലാരൂപം തമിഴ് നാടിനോടു ചേർന്നു കിടക്കുന്ന ചിറ്റൂർ, തത്തമംഗലം, എലവഞ്ചേരി, നെന്മാറ ബ്ലോക്ക്, പെരുമാട്ടി, പുതുശ്ശേരി പ്രദേശങ്ങളിലും പല്ലശ്ശനയിലെ അണ്ണക്കോട് തല്ലൂമന്ന് പ്രദേശങ്ങളിലും എലവഞ്ചേരിയിലും പടിഞ്ഞാമുറി കമ്മാന്തറയിലും പനങ്ങാട്ടിരിയിലും പാരമ്പര്യമായി അവതരിപ്പിച്ചു വരുന്നു.  അപൂർവ്വമായി കൊല്ലം ജില്ലയിലും ഇതിന്റെ അവതാരകരുണ്ട്. തമിഴ് സംഗീത നാടക പാരമ്പര്യത്തിലാണ് ഇത് ചിട്ടപ്പെടുത്തിയിട്ടുള്ളത്.

കൊയ്ത്തു കഴിഞ്ഞ പാടങ്ങളിൽ പ്രത്യേകം തയ്യാറാക്കിയ പന്തലിലാണ് ഈ കലാരൂപം അരങ്ങേറുന്നത്. പാണ സമുദായക്കാരാണ് ഇത് അവതരിപ്പിക്കുന്നത്. മകരം, കുംഭം, മീനം മാസങ്ങളിൽ രാത്രി കാലങ്ങളിലാണ് ഇതിന്റെ അവതരണം. നാലു മൂലയിലും കാൽ നാട്ടി അതിനു മീതെ അലകു കുത്തി, ഓലയോ പരമ്പോ കൊണ്ട് പന്തൽ തയ്യാറാക്കുന്നു. പന്തലിന്നുള്ളിൽ ഉരൽ കമിഴ്ത്തിയിട്ട് നിലവിളക്ക് കത്തിച്ചു വെയ്ക്കും. നിലവിളക്കിന്റെ സാന്നിദ്ധ്യത്തിലാണ് നാടക അവതരണം. സംഭാഷണവും പാട്ടും ചവിട്ടും ഒക്കെയുള്ള നാടോടി നാടമാണിത്. പാട്ടിലെ ഭാഷ തമിഴ് കലർന്ന മലയാള ഭാഷയാണ്. ചെറിയ ചെണ്ട, ഇലത്താളം എന്നിവയാണ് വാദ്യോപകരണങ്ങൾ 
## അവലംബം
നോർഫോക് ദ്വീപ്

പസഫിക് സമുദ്രത്തിൽ ഓസ്ട്രേലിയയ്ക്കും, ന്യൂസിലന്റിനും ന്യൂ കാലഡോണിയയ്ക്കും മദ്ധ്യത്തിൽ സ്ഥിതി ചെയ്യുന്ന ഒരു ചെറു ദ്വീപാണ് **നോർഫോക് ദ്വീപ്** (; Norfuk: *Norf'k Ailen*) ന്യൂ സൗത്ത് വെയിൽസിലെ ഇവാൻസ് ഹെഡിൽ നിന്നും 1412 കിലോമീറ്ററും ലോഡ് ഹോവ് ദ്വീപിൽ നിന്ന് 900 കിലോമീറ്റർ ദൂരത്തുമാണ് ഈ ദ്വീപ് സ്ഥിതി ചെയ്യുന്നത്. ഇത് ഓസ്ട്രേലിയൻ കോമൺവെൽത്തിന്റെ ഭാഗമാണെങ്കിലും വലിയ ഒരളവ് സ്വയംഭരണാവകാശമുണ്ട്. സമീപത്തുള്ള രണ്ട് ദ്വീപുകളും നോർഫോക് ദ്വീപും ചേർന്നതാണ് ഒസ്ട്രേലിയയുടെ ഒരു ബാഹ്യപ്രദേശം. 35 ചത്രുരശ്ര കിലോമീറ്റർ പ്രദേശത്ത് 2,300 ജനങ്ങൾ താമസിക്കുന്നുണ്ട്. കിംഗ്സ്റ്റണാണ് ഈ ദ്വീപിന്റെ തലസ്ഥാനം.

കിഴക്കൻ പോളിനേഷ്യക്കാരാണ് ഇവിടെ ആദ്യം താമസമുറപ്പിച്ചിരുന്നത്. 1788-ൽ ബ്രിട്ടൻ തങ്ങളുടെ ഓസ്ട്രേലിയൻ അധിനിവേശത്തിന്റെ ഭാഗമായി നോർഫോക് ഐലന്റിലും കോളനിഭരണം ആരംഭിച്ചു. 1855 മേയ് വരെ ശിക്ഷിക്കപ്പെടുന്ന കുറ്റവാളികളെ പാർപ്പിക്കാനുള്ള സ്ഥലമായായിരുന്നു ഈ ദ്വീപ് ഉപയോഗിച്ചിരുന്നത്. ഇതിനിടെ 1814 മുതൽ 1855 വരെയുള്ള 11 വർഷം ഈ ദ്വീപ് ഉപേക്ഷിക്കപ്പെട്ടിരുന്നു. 1856-ൽ ഇവിടെ സാധാരണ ജനങ്ങൾ സ്ഥിരമായി താമസിക്കാൻ തുടങ്ങി. പിറ്റ്കൈനിൽ നിന്നാണ് ഇവിടെ താമസക്കാരെത്തിയത്. 1901-ൽ ഈ ദ്വീപ് കോമൺവെൽത്ത് ഓഫ് ഓസ്ട്രേലിയയുടെ ഭാഗമായി മാറി. ഈ സ്ഥിതി ഇപ്പോഴും തുടരുന്നു.

പച്ചപ്പുമാറാത്ത നോർഫോക് ഐലന്റ് പൈൻ ഈ ദ്വീപിന്റെ ഒരു ബിംബമാണ്. ദ്വീപിന്റെ കൊടിയിലും ഈ മരം ചിത്രീകരിച്ചിട്ടുണ്ട്. ഓസ്ട്രേലിയയിൽ ഈ മരം ഒരു അലങ്കാര വൃക്ഷമായി ഉപയോഗിക്കുന്നുണ്ട്. ദ്വീപിൽ നിന്നുള്ള ഒരു പ്രധാന കയറ്റുമതിയാണിത്. യൂറോപ്പിലേയ്ക്കും ഇത് കയറ്റുമതി ചെയ്യുന്നുണ്ട്.

## അവലംബം

## കൂടുതൽ വായനയ്ക്ക്
* Hoare, Merval. *Norfolk Island, an outline of its history 1774-1987.* 4th edition. St. Lucia, Queensland: University of Queensland Press, 1988. ISBN 0-7022-2100-7

## പുറത്തേയ്ക്കുള്ള കണ്ണികൾ

; ഭരണകൂടം
* Official government website 
* Australian Department of Transport and Regional Services 

; പൊതുവിവരങ്ങൾ
*
*
*

; യാത്ര
* The Guides to Norfolk Island 

; ചരിത്രാതീതകാലത്തെ പോളിനേഷ്യൻ കുടിയേറ്റവും ആർക്കിയോളജിയും
*
*
*

; മറ്റുള്ളവ

* Quis custodiet ipsos custodes?: Inquiry into Governance on Norfolk Island
* Inquiry into Governance on Norfolk Island: Part 2 - Financial Sustainability of Current Governance Arrangements 
* Norfolk Island and Its Inhabitants 1879 account by Joseph Campbell
*
* Anglican history on Norfolk Island Primary texts and photographs

വർഗ്ഗം:ഓസ്ട്രേലിയയിലെ അഗ്നിപർവ്വതങ്ങൾ
വർഗ്ഗം:ശാന്തമഹാസമുദ്രത്തിലെ അഗ്നിപർവ്വതങ്ങൾ
വർഗ്ഗം:ഓഷ്യാനിയയിലെ ദ്വീപുകൾ
വർഗ്ഗം:ശാന്തസമുദ്രത്തിലെ ദ്വീപുകൾ
മായോട്ടെ

ഫ്രാൻസിന്റെ ഒരു ഓവർസീസ് ഡിപ്പാർട്ട്മെന്റും റീജിയണുമാണ് **മായോട്ടെ** (, ; ഷിമവോറെ: *Maore*, ; ) പ്രധാന ദ്വീപായ ഗ്രാൻഡെ-ടെറെ (മാവോറെ) ഒരു ചെറു ദ്വീപായ പെറ്റൈറ്റ്-ടെറെ (പാമാൻസി) ഇവയ്ക്കു ചുറ്റുമുള്ള ധാരാളം ചെറുദ്വീപുകൾ എന്നിവ ചേർന്ന ദ്വീപസമൂഹമാണിത്.  ഇന്ത്യാ മഹാസമുദ്രത്തിലെ വടക്കൻ മൊസാംബിക് ചാനലിലാണ് ഈ ദ്വീപസമൂഹം സ്ഥിതി ചെയ്യുന്നത്. മഡഗാസ്കറിന്റെ വടക്കുപടിഞ്ഞാറൻ ഭാഗത്തിനും മൊസാംബിക്കിന്റെ വടക്കു കിഴക്കൻ ഭാഗത്തിനുമിടയിലാണിത്. 374 ചതുരശ്ര കിലോമീറ്റർ വിസ്തീർണ്ണമുള്ള ഇവിടെ 194,000 ആൾക്കാർ താമസിക്കുന്നുണ്ട്. ചതുരശ്രകിലോമീറ്ററിന് 520 ആണ് ഇവിടുത്തെ ജനസാന്ദ്രത.

മാമോഡ്സൗ ആണ് ഏറ്റവും വലിയ പട്ടണം. ഭൂമിശാസ്ത്രപരമായി ഈ ഭൂവിഭാഗം കൊമോറോ ദ്വീപുകളുടെ ഭാഗമാണെങ്കിലും മായോട്ടെയിലെ ജനങ്ങൾ 1975-ലെ ഒരു അഭിപ്രായ വോട്ടെടുപ്പിൽ രാഷ്ട്രീയമായി ഫ്രാൻസിനൊപ്പം നിൽക്കാൻ തീരുമാനിക്കുകയുണ്ടായി. ഈ ദ്വീപസമൂഹത്തിലെ ഏറ്റവും വലിയ ദ്വീപായ മവോറെ എന്ന പേരിലും ദ്വീപസമൂഹം അറിയപ്പെടുന്നുണ്ട്. ഇത് വീണ്ടും  യൂണിയൻ ഓഫ് കൊമോറോസിൽ ഉൾപ്പെടുത്തണം എന്നു വാദിക്കുന്നവരാണ് പ്രധാനമായും ഈ പേരുപയോഗിക്കുന്നത്. 2009-ലെ അഭിപ്രായവോട്ടെടുപ്പിൽ ജനങ്ങളിൽ 95.2% ആൾക്കരും ഡിപ്പാർട്ട്മെന്റ് എന്ന സ്ഥാനം ലഭിക്കുന്നതിനനുകൂലമായി വോട്ടു ചെയ്തു. 2011 മാർച്ച് 31-ന് മയോട്ടെ ഒരു ഓവർസീസ് ഡിപ്പാർട്ട്മെന്റായി മാറി. 2014 ജനുവരി 1-ന് ഇത് യൂറോപ്യൻ യൂണിയനിലെ ഒരു *ഔട്ട്മോസ്റ്റ് റീജിയണായി* മാറും.

## അവലംബം

## പുറത്തേയ്ക്കുള്ള കണ്ണികൾ

* Mayotte : a preserved archipelago  - Official French website (in English)
*  IleMayotte.com, the Mayotte Portal.
* Mayotte at *WorldStatesmen.org*.
* 
* 

* 
* Comité du tourisme de Mayotte Official tourism website 
* "Voyages...Visages" - Another way of travelling and seeing 
*  Analysis of the linguistic situation on Mayotte 

വർഗ്ഗം:മുസ്ലീം രാഷ്ട്രങ്ങൾ
വർഗ്ഗം:ആഫ്രിക്കയിലെ ദ്വീപുകൾ
ബാലസഭ

കേരളത്തിലെ കുടുംബശ്രീ പ്രസ്ഥാനത്തിന് കീഴിലെ കുട്ടികളുടെ കൂട്ടായ്മയാണു  **ബാലസഭകൾ**.  ബാലസഭ അയല്പക്കങ്ങളിലെ കുട്ടികളുടെ സർഗാത്മകമായ വളർച്ചക്കു വേണ്ടി നിലകൊള്ളുന്നു.ഗവർണ്മ്ന്റിനു കീഴിലെ ഏക ബാലസംഘടന കൂടി ആണിത് .
5 മുതൽ 18 വയസ്സ് വരെയാണു  സംഘടനയുടെ പ്രായപരിധി.ഓരോ ബാലസഭയിലും 15 മുതൽ 30 വരെ കുട്ടികൾ വരെ ഉണ്ടാകാം..കേരളത്തിൽ ഇപ്പോൾ 52127 ബാലസഭാകളിലായി   8,95,551 കുട്ടികൾ ഉണ്ട്. 
## സംഘാടനം
ഓരോ അയല്പക്കത്തിനു  കീഴിൽ ഓരോ ബാലസഭകൾ ഉണ്ടാകാം.. ഒരു വാർഡിലെ എല്ലാ ബാലസഭകളും  ചേർന്നതാണു ബലസമിതി .ബലസമിതികളുടെ പഞ്ചായത്ത് തല സമിതികളാണു ബാലപഞായത്തുകൾ. നഗരസഭകളിൽ ബാലനഗരസഭകളുമുണ്ട്. ജില്ലാതലത്തിലെ ബാലപാർലമന്റുകൾ കുട്ടികളുടെ മാതൃക പാർലമന്റുകൾ ആണ് .പഞ്ചായത്ത് തലത്തിൽ പ്രസിഡന്റ്‌  , സെക്രട്ടറി ,വൈസ് പ്രസിഡന്റ്‌ , 5 സ്ഥിരംസമിതി അംഗങ്ങൾ മുതലായവർ ഉണ്ടാകാം. ശിശുവികസന ഫണ്ടിൽ നിന്നും 10% ബാലസഭ പ്രവർത്തനങ്ങൾക്ക് മാറ്റിവച്ചിരിക്കുന്നു.ജില്ലാമിഷൻ വഴിയാണു പ്രധാന  ഫണ്ട് .കൂടാതെ പ്രത്യേക പതധികൾക്കു യുണിസെഫും സാമ്പത്തിക സഹായം നൽകുന്നുണ്ട്.
## അവലംബം


വർഗ്ഗം:ബാല സംഘടനകൾ
ചങ്ങനാശ്ശേരി സ്മാരക ഗ്രന്ഥശാല

കൊല്ലം ജില്ലയിലെ, കുന്നത്തൂർ താലൂക്കിലെ ഐവർകാലയിൽ സ്ഥിതിചെയ്യുന്ന ഗ്രന്ഥശാലയാണ് **ചങ്ങനാശ്ശേരി സ്മാരക ഗ്രന്ഥശാല**. വളരെ പഴക്കമേറിയ ഒരു ഗ്രന്ഥശാലയാണിത്. ഗ്രന്ഥശാല സംഘം റെജിസ്റ്ററിൽ നാലാം നമ്പറിലാണ് ഐവർകലയിലെ ഗ്രന്ഥശാല റെജിസ്റ്റർ ചെയ്തിരിക്കുന്നത്. 1934-ൽ  പ്രവർത്തനം ആരംഭിച്ച ചങ്ങനാശ്ശേരി, സ്മാരക ഗ്രന്ഥശാലയുടെ  ആദ്യത്തെ രക്ഷാധികാരി സർദാർ കെ എം പണിക്കരായിരുന്നു.

ചങ്ങനാശ്ശേരി പരമേശ്വരൻ പിള്ളയുടെ സ്മരണാർത്ഥമാണ് ഈ ഗ്രന്ഥശാലയ്ക്ക് ഈ പേർ നൽകിയത്.

## അവലംബം

വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
ബാൻക് ഡു ഗീസർ

മൊസാംബിക് ചാനലിന്റെ വടക്കുകിഴക്കുഭാഗത്തായി ഏറെക്കുറെ പൂർണ്ണമായി വെള്ളത്തിനടിയിലുള്ള ഒരു റീഫാണ് **ബാൻക് ഡു ഗീസർ**.   മായോട്ടിക്ക് 125&nbsp;കിലോമീറ്റർ വടക്കു കിഴക്കായും ഗ്ലോറിയോസോ ദ്വീപുകൾക്ക് 112&nbsp;കിലോമീറ്റർ തെക്കുപടിഞ്ഞാറായും ആണ് ഇത് സ്ഥിതി ചെയ്യുന്നത്. മഡഗാസ്കറിന്റെ വടക്കുപടിഞ്ഞാറൻ തീരത്തുനിന്ന് 200&nbsp;കിലോമീറ്റർ ദൂരെയാണിത്.

അണ്ഡാകൃതിയുള്ളതും അപകടകരമായതുമായ റീഫാണിത്. ഇതിന്റെ നീളം 8 കിലോമീറ്ററും വീതി 5 കിലോമീറ്ററുമാണ്. വേലിയിറക്കസമയത്തേ തെക്കേ അറ്റത്തെ ചില പാറകൾ ഒഴികെയുള്ള ഇതിന്റെ കരഭാഗം പൂർണ്ണമായി തെളിഞ്ഞുവരൂ. പാറക‌ൾ 1.5 മുതൽ 3 മീറ്റർ വരെ ഉയരമുള്ളവയാണ്. ഏറ്റവും ഉയരമുള്ളത് സൗത്ത് റോക്ക് എന്നറിയപ്പെടുന്ന പാറയാണ്. 8 മീറ്ററാണ് ഇതിന്റെ ഉയരം. റീഫിന്റെ കിഴക്കുഭാഗത്ത് ചില മണൽത്തിട്ടകളുണ്ട്. ഇതിൽ പുല്ലും ചെറിയ കുറ്റിച്ചെടികളും വളരുന്നുണ്ട്. മദ്ധ്യഭാഗത്തുള്ള ലഗൂണിലേയ്ക്ക് തെക്ക്-തെക്കുകിഴക്ക് വശത്തുനിന്ന് പ്രവേശിക്കാവുന്നതാണ്. ഇവിടെ ധാരാളം കടൽപക്ഷികളുണ്ട്. മണൽത്തിട്ടകളിൽ ടൺ കണക്കിനു ഗുവാനോ ഉണ്ട്.

എ.ഡി. 700-ൽ തന്നെ അറബ് നാവികർക്ക് ഈ റീഫിനെക്കുറിച്ച് അറിയാമായിരുന്നു. 800-നടുത്തുള്ള ചില നാവിക ചാർട്ടുകളിൽ ഇതിന്റെ സ്ഥാനം അടയാളപ്പെടുത്തിയിട്ടുണ്ട്. 1650-നടുത്ത് ഈ റീഫ് സ്പാനിഷ് ഭൂപടങ്ങളിൽ *അറെസിഫെ ഡെ സാന്റോ അന്റോണിയോ* എന്ന പേരിൽ രേഖപ്പെടുത്തപ്പെട്ടിട്ടുണ്ട്. ഇപ്പോഴുള്ള പേര് 1678 ഡിസംബർ 23-ന് ബ്രിട്ടീഷ് കപ്പലായ ഗേയ്സിർ ഇവിടെ മണ്ണിലുറച്ചശേഷം ലഭിച്ചതാണ്.

ഈ റീഫിന്മേൽ ഫ്രാൻസ്, മഡഗാസ്കർ, കൊമോറോസ് എന്നിവ അവകാശവാദമുന്നയിക്കുന്നുണ്ട്. ഫ്രഞ്ച് കാഴ്ച്ചപ്പാടനുസരിച്ച് ഇത് അവരുടെ ഇന്ത്യാ മഹാസമുദ്രത്തിൽ ചിതറിക്കിടക്കുന്ന ദ്വീപുകളുടെ ഭാഗമാണ്. മഡഗാസ്കർ 1976-ൽ ഇത് ത‌ങ്ങളുടെ രാജ്യത്തിന്റെ ഭാഗമാണെന്ന് പ്രസ്താവിക്കുകയുണ്ടായി. ദ്വീപിനടുത്ത് എണ്ണ നിക്ഷേപം ഉണ്ടാകാൻ സാദ്ധ്യതയുള്ളതിനാലാണിത്. കൊമോറസ് ഈ റീഫ് തങ്ങളുടെ എക്സ്ക്ലൂസീവ് സാമ്പത്തിക മേഖലയ്ക്ക് ഉള്ളിലാണെന്ന നിലപാടാണെടുത്തിട്ടുള്ളത്.

## പുറത്തേയ്ക്കുള്ള കണ്ണികൾ
*
*Sailing Directions: East Africa and the South Indian Ocean
ഡാഫ്നി മഠം

ഗ്രീസിൽ സ്ഥിതിചെയ്യുന്ന 11ആം നൂറ്റാണ്ടിലെ ഒരു ബൈസാന്റൈൻ സന്യാസിമഠമായിരുന്നു **ഡാഫ്നി** (ഇംഗ്ലീഷ്: Daphni or **Dafni**; ഗ്രീക്: **Δαφνί**; Katharevousa Δαφνίον, Daphnion)
സൈക്കോട്രിയ അൽസോഫില

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ അൽസോഫില*** - ***Psychotria alsophila***. കെനിയയിലും ടാൻസാനിയയിലും കാണപ്പെടുന്നു.

## അവലംബം
* Lovett, J. & Clarke, G.P. 1998.  ''Psychotria alsophila''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
സൈക്കോട്രിയ അൻഗുസ്റ്റാറ്റ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ അൻഗുസ്റ്റാറ്റ *** - ***Psychotria angustata***. ഇക്വഡോറിലാണ് ഇത് തദ്ദേശീയമായി കാണപ്പെടുന്നത്.

## അവലംബം
* Mauchamp, A. *et al.* 2000.  ''Psychotria angustata''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
സൈക്കോട്രിയ ബെഡ്ഡോമി

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ബെഡ്ഡോമി*** - ***Psychotria beddomei***. ഇത് ഇന്ത്യയിൽ തദ്ദേശീയമായി കാണപ്പെടുന്നു. കേരള തമിഴ്നാട് അതിർത്തികളിലായി വ്യാപിച്ചുകിടക്കുന്ന അഗസ്ത്യമലയിലാണ് ഒരു ചെറുമരമായ ഈ സസ്യം കാണപ്പെടുന്നത്. കാട്ടുതീയും മനുഷ്യ ഇടപെടലുകളും മൂലം ഇത് വംശനാശം നേരിടുന്നു. ജൈവ ഇന്ധന നിർമ്മാണത്തിനായി സസ്യത്തെ ഉപയോഗിക്കുന്നു. കേരളത്തിൽ തിരുവനന്തപുരം മേഖലയിലും തമിഴ്നാട്ടിൽ തിരുനെൽവേലിയിലുമാണ് കാണപ്പെടുന്നത്.

## അവലംബം
* World Conservation Monitoring Centre 1998.  ''Psychotria beddomei''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
കേളി (ചലച്ചിത്രം)

ജോൺപോളിന്റെ തിരകഥയിൽ ഭരതൻ സംവിധാനം നിർവഹിച്ച 1991-ൽ പുറത്തിറങ്ങിയ മലയാളചലച്ചിത്രമാണ് **കേളി**.

## അഭിനേതാക്കൾ
* ജയറാം .. നാരായണൻക്കുട്ടി
* ചാർമിള .. ശ്രീദേവി
* ഇന്നസെന്റ് .. ലാസർ
* നെടുമുടി വേണു .. റൊമാൻസ് കുമാരൻ
* മുരളി .. അപ്പൂട്ടി
* കെ.പി.എ.സി. ലളിത .. സീമന്തിനി
* സുകുമാരി .. മുത്തശ്ശി
* ബാലൻ കെ. നായർ .. രാമൻക്കുട്ടി നായർ
* ഉണ്ണിമേരി .. മിസ്സസ് മേനോൻ
* ശ്യാമ .. ഹേമ
* അടൂർ ഭവാനി .. പാറുവമ്മ
* മാള അരവിന്ദൻ

## ഗാനങ്ങൾ

## പുറത്തേക്കുള്ള കണ്ണികൾ
* 
* 

വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എൻ.പി. സുരേഷ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
അൾജിബ്രിക് നൊട്ടേഷൻ (ചെസ്സ്)

ചെസ്സ് കളിയിലെ നീക്കങ്ങൾ  രേഖപ്പെടുത്തതിന് ഉപയോഗിക്കുന്ന ഒരു രീതിയാണ് **അൾജിബ്രിക് നൊട്ടേഷൻ**. ഇപ്പോൾ, ചെസ്സുമായി ബന്ധപ്പെട്ട വിവരങ്ങൾ സൂചിപ്പിക്കുന്നതിന് സംഘടനകൾ, പുസ്തകങ്ങൾ, മാഗസിനുകൾ, പത്രങ്ങൾ എന്നിവ വ്യാപകമായി ഈ രീതി അടിസ്ഥാനപ്പെടുത്തുന്നു. അന്താരാഷ്ട്ര ചെസ്സ് മത്സരങ്ങളിലും ഈ രീതിയാണു ഉപയോഗിക്കപ്പെടുന്നതു.

## കള്ളികൾക്ക് പേരു നൽക്കുന്ന രീതി
ചെസ്സ് കളത്തിലെ ഓരോ കള്ളിയും a മുതൽ h വരെയുള്ള അക്ഷരം, 1 മുതൽ 8 വരെയുള്ള അക്കം എന്നിവ ഉപയോഗിച്ച് സൂചിപ്പിക്കാം.  വെളുപ്പിന്റെ ഇടരു ഭാഗത്തു നിന്നു(മന്ത്രിഭാഗം)തുടങ്ങി വലതു ഭാഗത്തേക്ക്(രാജാവിന്റെ ഭാഗം) ഉള്ള കുത്തനെയുള്ള വരികളെ(Files) കുറിക്കുന്നത്  യഥാക്രമം **a** മുതൽ **h** വരെയുള്ള അക്ഷരങ്ങൾ കൊണ്ടാണ്.തിരശ്ചീനമായുള്ള നിരകളെ(Ranks)കുറിക്കാൻ വെളുപ്പിന്റെ ഭാഗത്തു നിന്നു മുകളിലേക്ക് **1** മുതൽ **8** വരെയുള്ള അക്കം കൊണ്ടാണ്. അങ്ങനെ, വരിയെ സൂചിപ്പിക്കുന്ന അക്ഷരവും നിരയെ സൂചിപ്പിക്കുന്ന അക്കവും ഉപയോഗിച്ച് ഓരോ കള്ളിയും തിരിച്ചറിയുന്നു. (ഉദാഹരണത്തിന് കളി തുടങ്ങുമ്പോൾ വെളുത്ത രാജാവ് e1 എന്ന കള്ളിയിലായിരിക്കും. കറുത്ത കുതിര കളി തുടങ്ങുമ്പോൾ b8 എന്ന കള്ളിയിൽ നിന്ന് a6, c6 എന്നീ കള്ളികളിലേക്ക് നീങ്ങാൻ സാധിക്കുന്നതാണ്.)
## കരുക്കളെ സൂചിപ്പിക്കുന്ന രീതി
കാലാളുകൾ ഒഴുച്ചുള്ള കരുക്കളെ സൂചിപ്പിക്കാൻ സംസാരഭാഷയുടെ ആദ്യ അക്ഷരമാണ് ഉപയോഗിക്കുന്നത്. കാലാളുകളെ സൂചിപ്പിക്കാൻ അക്ഷരങ്ങൾ ഒന്നും ഉപയോഗിക്കുന്നില്ല. ഇംഗ്ലീഷിൽ, രാജാവിന് 'K' ഉം മന്ത്രിയ്ക്ക് 'Q' ഉം തേരിന് 'R' ഉം ആനയ്ക്ക് 'B' ഉം കുതിരയ്ക്ക് 'N' ആണ് ഉപയോഗിക്കുന്നത്.         
## നീക്കങ്ങൾ സൂചിപ്പിക്കുന്ന രീതി
ഒരോ കരുവിന്റെയും നീക്കം സൂചിപ്പിക്കുന്നത് ഇപ്രകാരമാണ്. ആദ്യം കരുവിനെ സൂചിപ്പിക്കുന്ന അക്ഷരം, പിന്നെ ലക്ഷ്യസ്ഥാനമായ കള്ളിയെ സൂചിപ്പിക്കുന്ന കോർഡിനേറ്റ് എന്നിങ്ങനെയാണ്. ഉദാഹരണത്തിന്, **Be5** (ആനയുടെ e5 ലേക്കുള്ള നീക്കം), **Nf3** (കുതിരയുടെ f3 ലേക്കുള്ള നീക്കം), **c5** (കാലാളിന്റെ c5 ലേക്കുള്ള നീക്കം—കാലാളിന്റെ നീക്കത്തിന്റെ കാര്യത്തിൽ, കരുവിന്റെ അക്ഷരം ഉപയോഗിക്കുന്നില്ല). ചില പ്രസിദ്ധീകരണങ്ങളിൽ, കരുവിന്റെ അക്ഷരത്തിന് പകരം കരുവിന്റെ ഐക്കണുകൾ കാണാം. ഉദാഹരണത്തിന്, ♞c6. ഏതു ഭാഷയിലുള്ളവർക്കും മനസ്സിലാകുന്ന ഇവ, ഫിഗ്ഗറിൻ അൾജിബ്രിക് നൊട്ടേഷൻ എന്ന് അറിയപ്പെടുന്നു.    
### വെട്ടിയെടുക്കൽ സൂചിപ്പിക്കുന്ന രീതി
ഒരു കരു മറ്റൊരു കരുവിനെ പിടികൂടുന്നത് സൂചിപ്പിക്കാൻ 'x' എന്ന ചിഹ്നം പിടികൂടേണ്ട കരുവിരിക്കുന്ന കള്ളിയ്ക്ക് മുമ്പിലായി ചേർക്കുന്നു. ഉദാഹരണത്തിന്, **Bxe5** (ആന  e5 ലെ കരുവിനെ പിടികൂടുന്നു). 
## അവലംബം

വർഗ്ഗം:ചെസ്സ് നൊട്ടേഷൻ
രാജേഷ് ശർമ്മ

ഒരു മലയാള നാടക - ചലച്ചിത്ര അഭിനേതാവാണ് **രാജേഷ് ശർമ്മ** . പ്രകാശ് കലാകേന്ദ്രത്തിൻ്റെഛായാമുഖി, തിയറ്റർ  ഇനിഷ്യേറ്റീവിന്റെ ശുദ്ധമദ്ദളം തുടങ്ങി അറുപതോളം നാടകങ്ങളിൽ അഭിനയിച്ചിട്ടുണ്ട്. കേരള സംഗീതനാടക അക്കാദമിയുടേതുൾപ്പെടെയുള്ള നിരവധി പുരസ്കാരങ്ങൾ നേടിയിട്ടുണ്ട്.

## ജീവിതരേഖ
കൊല്ലം ഓലയിൽ കുമ്പളത്ത് വീട്ടിൽ ജയന്തശർമയുടെയും ജയലക്ഷ്മിയുടെയും മകനാണ്. സോപാനം പെർഫോർമിങ് സെന്ററിൽനിന്ന് നാടകഅഭിനയത്തിൽ പരിശീലനം നേടി.

2012ൽ സംസ്ഥാന ഹയർ സെക്കൻഡറി വകുപ്പ് നടപ്പാക്കിയ കഥാർസിസ് എന്ന പ്രോജക്ടിൽ 50 വിദ്യാർഥികളെ പങ്കെടുപ്പിച്ച് അവതരിപ്പിച്ച "എന്റെ ഗ്രാമം" എന്ന നാടകത്തിന്റെ സംവിധായകനായിരുന്നു. ഈ നാടകം ഡൽഹി നാഷണൽ സ്കൂൾ ഓഫ് ഡ്രാമയിൽ അവതരിപ്പിച്ചിരുന്നു.

കാൻ ഫെസ്റ്റിവലിൽ പങ്കെടുത്ത സൈറ ഉൾപ്പെടെ കുട്ടിസ്രാങ്ക്, അന്നയും റസൂലും എന്നീ ചിത്രങ്ങളിൽ ശ്രദ്ധേയവേഷങ്ങൾ അവതരിപ്പിച്ചിട്ടുണ്ട്.
## അഭിനയിച്ച ചലച്ചിത്രങ്ങൾ
                                     |മാർജ്ജാര ഒരു കല്ലുവച്ചനുണ       | ഡിസംബർ-6-2019 റിലീസ് (കഥാപാത്രം:ട്രാവൽ ഏജന്റ് ശ്രീധരേട്ടൻ)

## പുരസ്കാരങ്ങൾ
*കേരള സംഗീതനാടക അക്കാദമിയുടെ അമച്വർ നാടകമത്സരത്തിലെ മികച്ച നടനുള്ള പുരസ്കാരം (2013) - "സെഷൻ 302 മർഡർ"  
*കേരള സംഗീതനാടക അക്കാദമി സംഘടിപ്പിച്ച സംസ്ഥാന പ്രൊഫഷണൽ നാടകമത്സരത്തിൽ മികച്ച നടൻ (2002 ) - കൊല്ലം അരീനയുടെ "അമ്പലപ്രാവ്" 
* കേരള സംഗീതനാടക അക്കാദമി സംഘടിപ്പിച്ച അമച്വർ നാടകമത്സരത്തിൽ മികച്ച രണ്ടാമത്തെ നടൻ (2010) - നീരാവിൽ പ്രകാശ് കലാകേന്ദ്രത്തിന്റെ "മക്കൾകൂട്ടം"

## അവലംബം


വർഗ്ഗം:മലയാളനാടകനടന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മികച്ച രണ്ടാമത്തെ നടനുള്ള കേരള സംഗീതനാടക അക്കാദമി പുരസ്കാരം ലഭിച്ചവർ
റഷീദ് മസൂദ്

മുൻ കേന്ദ്ര മന്ത്രിയും രാജ്യസഭാംഗവുമായിരുന്നു **റഷീദ് മസൂദ്** (ജനനം : 15 ആഗസ്റ്റ് 1947). ക്രിമിനൽ കേസിൽ ശിക്ഷിക്കപ്പെടുന്നവർ ഉടൻ അയോഗ്യരാകുമെന്ന സുപ്രീംകോടതി വിധിയുടെ അടിസ്ഥാനത്തിൽ സ്ഥാനം നഷ്ടമാകുന്ന ആദ്യ ജനപ്രതിനിധിയാണ് ഇദ്ദേഹം.  കോൺഗ്രസ് പ്രവർത്തകസമിതിയംഗവും ഉപരാഷ്ട്രപതിസ്ഥാനത്തേക്ക് പരിഗണിച്ച ആളുമാണ്.
## ജീവിതരേഖ
ഉത്തർപ്രദേശിലെ ഷാരൺപൂരിൽനിന്ന് അഞ്ചു തവണ ലോക്സഭയിലേക്ക് ജയിച്ചു.  1990-91 കാലഘട്ടത്തിൽ അന്നത്തെ വി.പി. സിങ് മന്ത്രിസഭയിൽ ആരോഗ്യ സഹമന്ത്രിയായിരുന്നു. 2007 ൽ രൂപംകൊണ്ട മൂന്നാം മുന്നണിയായ ഐക്യപുരോഗമന ദേശീയ സഖ്യത്തിന്റെ ഉപരാഷ്ട്രപതി സ്ഥാനാർഥിയായി റഷീദ് മസൂദ് മൽസരിച്ചിരുന്നു. എന്നാൽ 75 വോട്ടുകൾ നേടി മൂന്നാം സ്ഥാനത്ത് എത്താനെ ഇദ്ദേഹത്തിന് കഴിഞ്ഞുള്ളു. 
## മെഡിക്കൽ പ്രവേശന കുംഭകോണവും സി.ബി.ഐ. കേസും
ത്രിപുര മെഡിക്കൽ കോളേജിന് അനുവദിച്ച എം.ബി.ബി.എസ് സീറ്റുകൾ കേന്ദ്ര പൂളിലേക്ക് മാറ്റി ക്രമക്കേട് നടത്തിയെന്നതാണ് റഷീദ് മസൂദിനെതിരായ കേസ്. ഈ പരീക്ഷയിലെ പഴുതുകൾ ഉപയോഗിച്ച് ചില വിദ്യാർഥികൾ ത്രിപുര റെസിഡൻറ് കമ്മീഷണറായിരുന്ന ഗുർദയാൽ സിങ്ങിന്റെയും മറ്റൊരു ഐ.പി.എസ്. ഉദ്യോഗസ്ഥന്റെയും സഹായത്തോടെ സീറ്റുകൾ കരസ്ഥമാക്കിയെന്നാണ് സി.ബി.ഐ. കേസ്. ക്രിമിനൽ ഗൂഢാലോചന, വഞ്ചന, ചതി എന്നീ വകുപ്പുകളിൽ ചുമത്തിയ കുറ്റങ്ങളാണ് റഷീദ് മസൂദിനെതിരെ തെളിഞ്ഞത്.  അന്നത്തെ ത്രിപുര മുഖ്യമന്ത്രി സുധീർ രഞ്ജൻ മജുംദാറും ആരോഗ്യമന്ത്രി കാൻഷിറാം റിയാങ്ങും വിചാരണവേളയിൽ മരിച്ചു.  സി.ബി.ഐ. എടുത്ത 11 കേസുകളിൽ മൂന്നെണ്ണത്തിൽ മസൂദ് പ്രതിയാണ്.

അഴിമതി നിരോധന നിയമപ്രകാരം മസൂദ് കുറ്റക്കാരനാണെന്ന് സപ്തംബർ 19-ന് ഡൽഹിയിലെ പ്രത്യേക കോടതി കണ്ടെത്തിയിരുന്നു. ജനപ്രാതിനിധ്യ നിയമത്തിലെ എട്ട്-ഒന്ന് വകുപ്പുപ്രകാരം അഴിമതി ക്കേസുകളിൽ കുറ്റക്കാരനെന്ന് കണ്ടെത്തിയതിനാൽ അയോഗ്യനായി. സി.ബി.ഐ പ്രത്യേക കോടതി ജഡ്ജി ജെ.പി.എസ്. മാലിക് നാലു വർഷം തടവിന് ശിക്ഷിച്ചു.  തടവ് ശിക്ഷയ്​ക്ക് പുറമേ മസൂദ് 60,​000 രൂപ പിഴയൊടുക്കണം. 
## അവലംബം

## പുറം കണ്ണികൾ
* Official biographical sketch in Parliament of India website 
* Masood is UNPA candidate for Vice Presidential poll 
* Masood UNPA candidate, VP poll likely to be triangular 
* Rasheed Masood: Veteran of many a poll battle 

വർഗ്ഗം:രാജ്യസഭാംഗങ്ങൾ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:കോവിഡ്-19 മൂലം മരിച്ചവർ
ധോണി, പാലക്കാട്

250px|ലഘുചിത്രം|വലത്ത്‌|ധോണി വനത്തിനുള്ളിലെ ഒരു അരുവി
ലഘുചിത്രം|Shiva temple at Dhoni
കേരളത്തിലെ പാലക്കാട് ജില്ലയിലുള്ള ഒരു പ്രദേശമാണ് **ധോണി**. പാലക്കാട് നഗരത്തിൽ നിന്നും 15 കിലോമീറ്റർ അകലെയായി ഈ പ്രദേശം സ്ഥിതി ചെയ്യുന്നു. ധോണിയുടെ വടക്കേ അതിർത്തി പശ്ചിമഘട്ടമാണ്. ഒരു വിനോദസഞ്ചാരകേന്ദ്രമായ ഇവിടുത്തെ പ്രധാന ആകർഷണങ്ങൾ ധോണി വെള്ളച്ചാട്ടവും ഫാംഹൗസുമാണ്. പ്രശസ്തമായ ചേറ്റിൽ വെട്ടിയ ഭഗവതി ക്ഷേത്രവും ശിവക്ഷേത്രവും ഇവിടെയാണ് സ്ഥിതി ചെയ്യുന്നത്

## ധോണി വെള്ളച്ചാട്ടം
സംരക്ഷിത വനമേഖയ്ക്കുള്ളിലാണ് ധോണി വെള്ളച്ചാട്ടം സ്ഥിതി ചെയ്യുന്നത്. അടിവാരത്ത് നിന്നും 3 കിലോമീറ്റർ മലകയറി വേണം വെള്ളച്ചാട്ടത്തിലെത്താൻ. വെള്ളച്ചാട്ടത്തിനടുത്തായി ഉപേക്ഷിക്കപ്പെട്ട ഒരു ബംഗ്ലാവുണ്ട്. ഈ പ്രദേശത്തുള്ള ഓറഞ്ച്, ഏലം കൃഷികളുടെ മേൽനോട്ടത്തിനായി 1850-കളിൽ ബ്രിട്ടീഷുകാർ നിർമിച്ചതാണീ ബംഗ്ലാവ്.

## പുറത്തേക്കുള്ള കണ്ണികൾ

*കേരള ട്രാവൽ പാൽ വെബ്സൈറ്റ് 

വർഗ്ഗം:പാലക്കാട് ജില്ലയിലെ ഗ്രാമങ്ങൾ
പത്തുകുടി

കേരളത്തിലെ പാലക്കാട് ജില്ലയിൽ മാത്രം കാണപ്പെടുന്ന ഒരു ചെറുജനവിഭാഗമാണ് പത്തുകുടി അല്ലെങ്കിൽ പത്തുമഠക്കാർ  എന്ന സമുദായം.വാദ്ധ്യാർ,പണിക്കർ,മൂത്തോട്ടി,ചെട്ടി ,മന്നാടി എന്നീ അഞ്ചു ഉപവിഭാഗങ്ങളിലായി  അറിയപ്പെടുന്ന സമുദായം കാവേരിപൂംപട്ടണത്തിൽ നിന്നും നൂറ്റാണ്ടുകൾക്കു മുമ്പ് പാലക്കാട്ടിലേയ്ക്ക് കുടിയേറിയവരാണ്. വൈശ്യവൃത്തി സ്വീകരിച്ച ബ്രാഹ്മണരാണ്‌ ഇന്ന് പത്തുകുടി അല്ലെങ്കിൽ പത്തുമഠക്കാർ എന്നറിയപ്പെടുന്നത്. തിരുജ്ഞാനസംബന്ധരുടെ പ്രഥമ ശിഷ്യഗണത്തിൽ പ്പെടുന്ന ഈ സമൂഹം ചെന്തമിഴ്,സംസ്കൃതം എന്നീ ഭാഷകളിൽ പണ്ഡിതർ ആയിരുന്നു.
## അവലംബം


വർഗ്ഗം:കേരളത്തിലെ ജാതികൾ